Шерзод Шерматов: «Фарзандингиз президент мактабида ўқишини...\n11.03.2019 12:15 0 3348\nЎзбекистон Республикаси халқ таълими вазири Шерзод Шерматов «Facebook»даги саҳифасида фарзандлари Президент мактабларида ўқишини истовчи ота-оналар учун мурожаат билан чиқди.\nВазир бу мактабларда қабул ва таълим жараёни Буюк Британиянинг Кембридж университети билан ҳамкорликда олиб борилиши хусусида сўз юритиб, бу мактабларда ўқиш учун инглиз тилини ўрганишнинг муҳимлиги ҳақида эслатиб ўтган.\n«Албатта, ҳали имтиҳонларнинг қандай ўтиши ҳақида маълумотлар мутахассислар томонидан ишлаб чиқилгандан кейин батафсил эълон қилинади. Инглиз тилини ўрганишни эса ҳозирдан бошлаш керак. Мактабда асосий фанлар хорижий педагоглар томонидан инглиз тилида олиб борилгани учун ҳам ўқиш жараёнида инглиз тилини билиш жуда зарур», - дейди у.\n«Энг асосийси, Президентимиз ушбу мактабларга қабул имтиҳонлари адолатли ўтишини таъминлаш вазифасини белгилаб берганлар. Шу сабабли ҳам ушбу мактабларга қабул имтиҳонлари шаффоф ва адолатли ўтишини бу соҳада дунёдаги энг нуфузли ташкилотлардан бири Cambridge Assessment томонидан таъминланиши келишилди.\nНамангандаги мажлисда ҳам Президентимиз ушбу масалага яна алоҳида тўхталиб, бу мактабларда айнан энг қобилиятли ўқувчилар ўқиши зарурлиги, уларнинг ота-онаси ёки оилавий шароитига боғланмаган ҳолда қабул имтиҳонларини адолатли ташкил этилиши муҳимлигини таъкидлаб ўтдилар», - деб ёзади Шерматов.\nТаъкидланишича, бу мактаблар қобилиятли болалар учун ўзига хос ижтимоий лифт вазифасини ўтайди, чунки бу каби шароитда ўқиган оддий оиланинг фарзандига келажакда катта имконият эшиклари очилади. Бу мактабларга кира олмаган тақдирда ҳам боланинг инглиз тилини билиши унинг келажакда муваффақиятга эришишига жиддий туртки бўлади.\n«Дунёдаги 60 га яқин давлатларда инглиз тили давлат тили ҳисобланади ҳамда энг кўп ўрганиладиган хорижий тил ҳам инглиз тилидир.\nИнглиз тилини мактабдан ташқари пайтларда ўрганиш имкониятлари ҳам жуда кўп. Биз ёшлигимизда инглиз тилидаги аудио ёки видео бўлса дўстларимиздан илтимос қилиб олиб ўрганар эдик. Ҳозир эса интернет имкониятларидан фойдаланилса умуман инглиз тили базаси бўлмаган бола ҳам уни жуда яхши ўрганиб олиши мумкин. Инглиз тилини ўрганиш бошқа чет тилларини ўрганишга нисбатан жуда осон», - дейди вазир.\nШерматов, шунингдек, инглиз тилини ўрганиш бўйича бир қатор бепул ресурсларни тавсия қилган.\n«Умуман олганда, биз фарзандларимизга БМТнинг 6 та расмий тилидан камида иккитасини тўлақонли билиш имкониятини ярата олсак, албатта уларни келажакдаги муваффақиятларига мустаҳкам пойдевор яратиб берган бўламиз.\nИнтернет ёмон ишлайди деган иддаолар инглиз тилини ўрганмасликка баҳона бўлмаслиги керак. Оддий мисол, Ўзбекистондан ойига 2 млндан ортиқ фойдаланувчи Одноклассникида фаол, 1 млн атрофида Фейсбукда, Телеграммда қанчалиги аниқмас-ку, лекин унинг дунёдаги 200 млнлик аудиториясида энг катта ўринлардан бири айнан Ўзбекистонга тўғри келади. Бу ижтимоий тармоқларда бекор вақт кетказишдан кўра, уларнинг имкониятларидан фойдаланиб ҳам инглиз тилини ўрганса бўлади», - дейди у.


Хозирги вақтда: 18 сен 2019, 04:11\nРўйҳатдан ўтган: 28 апр 2018, 21:15\nПост Bibisohiba » 12 ян 2019, 21:53\nАссалому алайкум устоз! Жияним 1 синфда ўқийди. Устози дарсдан кейин қўшимча яна 2 соат дарс тайёрлатади. Уйга 3 ларда ёки 3 яримларда келади. Узоқ муддат дарсда ўтириш 1 синф боласи учун оғирлик қилмасмикан? Бермайлик қўшимча дарсга десак, синфидаги ҳамма болалар қўшимча дарсга борар экан. Бундан ташқари ўқитувчисининг 20 та бола билан алоҳида шуғулланиб ўтиришга вақти ҳам бўлмаса керак. Мен қўшимча дарсларни 6-7 та бола билан шуғуллангани маъқул бўлса керак дейман. Педагог сифатида қандай маслаҳат берасиз?\nПост Педагог » 27 ян 2019, 06:38\nВа алайкум ассалом! 1 синф ўқувчиси дарсдан сўнг овқатланиши, озгина дам ҳам олиши керак. Боланинг қай даражада ўзлаштираётганига қараб қўшимча дарсларга қатнаштириш керак. Агар уйда ўзингиз алоҳида шуғуллантира олсангиз , бола бироз ухлаб тургандан сўнг дарс тайёрлатинг. Ўқув дарсдан кейин яна уй вазифасини тайёрлаш 7 ёшли бола учун оғрлик қилади. Натижада апрел март ойларида қаттиқ чарчаб қолиши мумкин.\nПост Bibisohiba » 29 ян 2019, 13:32\nРаҳмат устоз! Илмингиз бунданда зиёда бўлсин!\nПост Педагог » 01 фе 2019, 16:05


Navoiy shahar 1-sonli musiqa va san'at maktabi | Бугун 2021 йил 28 май куни 1-сон Болалар мусиқа ва санъат мактабида Фортепиано бўлимининг йиғилиши бўлиб ўтди. Бўлим бошлиғи Кувандыкова Д.Я. ва бўлим ўқитувчилари иштирок этдилар.\nБугун 2021 йил 28 май куни 1-сон Болалар мусиқа ва санъат мактабида Фортепиано бўлимининг йиғилиши бўлиб ўтди. Бўлим бошлиғи Кувандыкова Д.Я. ва бўлим ўқитувчилари иштирок этдилар.\nБугун 2021 йил 28 май куни 1-сон Болалар мусиқа ва санъат мактабида Фортепиано бўлимининг йиғилиши бўлиб ўтди.\nБўлим бошлиғи Кувандыкова Д.Я. ва бўлим ўқитувчилари иштирок этдилар.\nЙиғилишга мактабимиз директори Абдурахмонов Э.Э. ва ўқув ишлари бўйича директор ўринбосари Пулатова А.А. қатнашдилар.\nЙиғилишда чорак мобайнида қилинган ишлар, мактаб тўловлари, ўкувчиларнинг давомати ҳамда бўлим муаммолари кўриб чиқилди. Йиғилиш охирида ўқитувчи Тошева Ф.Ҳ “Альбом детства.П.Чайковский” деб номланган маърузасини ўқиб тахлил қилди.


ЎзА - Дунёда коронавирус тарқалиши билан боғлиқ вазият тўғрисида\nМарказий Осиё (Aфғонистон, Қозоғистон, Қирғизистон, Тожикистон ва Ўзбекистон)да касалланиш улуши бутун дунёда аниқланган ҳолатлар статистикасинингҳалиям 1,09 фоизини ташкил қилмоқда. Тузалганлар кўрсаткичи нисбати 1,2, ўлим ҳолати нисбати эса 0,5 фоизга тенг.\nҚозоғистон ва Қирғизистонда коронавирус инфекцияси тарқалиш суръати сезиларли даражада пасайди. Кун давомида ушбу мамлакатларда даволанганлар сони касалланиш янги ҳолатидан деярли икки баробар ошди. Қозоғистонда тузалганлар сони 2617 кишини, янги касалланиш ҳолатлари эса 1,158 тани ташкил этди, Қирғизистонда эса бу кўрсаткич тегишли равишда 816 ва 412 га тенг. Тожикистонда касаллик тарқалиши динамикаси, вафот этганлар ва тузалиб кетганлар улуши бир ойдан бери ўзгармаяпти.\n«Worldometers» маълумотига кўра, 4 август соат 17:00 ҳолатига дунёда касалланганларнинг умумий сони 18 миллион 476 минг кишини ташкил этади, 698,2 мингдан кўпроқ одам вафот этган.\nКасалланиш ҳолати энг кўп қайд этилган давлатлар: AҚШ - 4 миллион 862,1 минг, Бразилия - 2 миллион 751,6 минг ва Ҳиндистон - 1 миллион. 855,3 минг киши.\nЎлим ҳолати: AҚШ - 158 929, Бразилия - 94 702, Мексика - 48 012), Буюк Британия - 46 210, Ҳиндистон - 38 971.\nCOVID-19 дан даволанганларнинг умумий сони 11 702 315 кишига етди, бу умумий миқдорнинг 63,3 фоизини ташкил этади.\nМарказий Осиёдаги вазият.\nҚозоғистонда касалланганларнинг умумий сони 93,820 нафар, 65 132 киши соғайган, 1058 фуқаро вафот этган.\nҚозоғистон ҳукумати матбуот хизматининг хабар беришича, ҳукумат энг муҳтож оилалар фарзандларига масофадан туриб ўқиш имкониятини бериш учун 500 мингга яқин компютерлар етказилишини таъминлайди. Туман, шаҳар ва вилоятлар маъмуриятига маҳаллий даражада компютер ускуналари билан таъминлаш масаласини кўриб чиқиш бўйича қўшимча топшириқ берилди. Таъкидланишича, 24 минг ўқитувчи шахсий компютерларга эҳтиёж сезмоқда ва шу сабабли уларга вақтинча фойдаланиш учун мактаб техникаси берилади.\nБош вазир Aсқар Мамин 20 августга қадар онлайн-режимда республика миқёсида ота-оналар мажлисини ташкил этиш бўйича топшириқ берди. Мажлисда бўлажак ўқув жараёни ҳақида тушунтириш берилади. Хабар қилинишича, янги ўқув йилининг биринчи чорагида машғулотлар масофадан туриб ўтказилади, Бундан санитария нормаларига қатъий риоя қилиш шарти билан кичик форматдаги мактаблар ҳамда бошланғич мактабларнинг "навбатчи" синфлари истисно.\nЯнги ўқув йилида Қозоғистонда 3,3 миллиондан ортиқ ўқувчи, жумладан 396 мингдан ортиқ биринчи синф ўқувчиси таҳсил олади. Улардан 2,6 миллион (79 фоиз)и интернет платформаси ва телевидениедан фойдаланган ҳолда масофадан туриб, 530 минг (17 фоиз) бола "навбатчи" синфларда ва 157 минг нафардан ортиқ ўқувчи (4 фоиз) қишлоқларда штатли режимда ўқишни бошлайди. Олий ўқув юртларида таълим асосан масофадан туриб амалга оширилади.\nҚирғизистонда касалликка чалинганларнинг умумий сони 37 541 га етди, 28 743 киши тузалди, 1 427 нафар фуқаро вафот этди.\nТожикистонда 44 та янги ҳолат аниқланиб, беморларнинг умумий сони - 7 495 га етди, 6 276 киши соғайди, 61 фуқаро вафот этди.\n"Asia-plus" портали хабар беришича, Тожикистон Дубай билан мунтазам авиарейсларни тиклади. Дубайдан биринчи рейс 5 август куни кечаси Душанбега қўнади. Уни "Flydubai" авикомпанияси амалга оширади. Таъкидланишича, БAAга парвоз қилиш учун талаб қилинадиган одатий ҳужжатлар рўйхати билан бир қаторда, барча йўловчилар парвоздан 72 соат олдин берилган COVID-19 йўқлиги тўғрисидаги маълумотномани тақдим этишлари керак бўлади. Ниқоб тақиш ва қўлқоп кийиш мажбурий. Тана ҳарорати кўтарилган ёки касаллик аломатлари бўлган йўловчи самолёт салонига киритилмайди. Тожикистонга келиб, барча йўловчилар коронавирус учун тест топширади ва натижалар чиқмагунча карантин зонасида сақланади.\nБМТ Бош котиби Aнтонио Гуттеришнинг таъкидлашича, коронавирус туфайли мактаблар ва олий ўқув юртларининг ёпилиши 160 мамлакатда 1 миллиардга яқин талаба ва ўқувчи учун тўлиқ таълим жараёни бузилишига олиб келган. Бу ҳақдаги маълумотлар БМТ сайти (un.org)да жойлаштирилган. Эълон қилинган маълумотларга кўра, дунё бўйлаб камида 40 миллион бола мактабгача таълимдан маҳрум бўлди. Дарсларни онлайн, радио ва телевидение орқали ўтказиш барча ўқувчиларни қамраб олиш имконини бермади.\nA. Гуттеришнинг сўзларига кўра, дунё "авлодлар фожиасига"га дуч келмоқда, натижада улкан инсоний салоҳият ишлатилмай, барбод бўлиши мумкин. Бундан ташқари, тенгсизлик янада кучаяди ва таълимда эришилган барча ютуқлар йўқолади.\nШу сабабли Бош котиб "Келажагимизни қутқариш" шиори остида янги дастур ишга туширилишини эълон қилди. Ушбу дастур доирасида БМТ барча давлатларни COVID-19 эпидемияси жиловланиши биланоқ мактабларни қайта очишга чақирмоқда. Ўз навбатида, ташкилот турли мамлакатлар мансабдор шахсларига бу борада кўрсатма ва қоидалар юзасидан ёрдам беришни ваъда қилди. Шунингдек, БМТ маблағларни тақсимлаш тўғрисида қарор қабул қилишда уларни асосан таълимга соҳасига сарфлашга даъват қилмоқда.\nКоронавирусга қарши вакциналар ишлаб чиқиш атрофидаги "маълумотлар шов-шувига" изоҳ бериб, БМТ кўпдан бери кутилган вакцина панацея бўлмаслиги мумкинлиги ҳақида огоҳлантирди. Германиянинг "Tagesschau" портали хабар беришича, Ташкилот дунё мамлакатларини вакцина кўринишидаги "сеҳрли таёқчага" умид қилмасликка чақирмоқда, чунки вакцина глобал саъй-ҳаракатларга қарамасдан, ҳеч қачон пайдо бўлмаслиги ҳам мумкин. ЖССТнинг мансабдор шахслари Т. Гебрейесус ва М.Райан нормал ҳаётга қайтиш йўли узоқ бўлишини таъкидламоқда. Улар барча давлатларни ниқоб тақиш, масофани сақлаш ва гигиена қоидалари каби чораларни сўзсиз бажаришга чақирмоқда. Ташкилот мутахассисларининг фикрича, ҳимоя ниқоблари бутун дунёдаги бирдамлик тимсолига айланиши керак.\n"Interfax" хабар беришича, ЖССТ коронавирусга қарши курашда Вьетнамдан ўрнак олиш кераклигини таъкидламоқда. Ташкилот эксперти М.ван Керкхове ушбу мамлакат ҳукумати ҳаракатларини юқори баҳолаб, шундай деди: Улар тезкор ва кенг қамровли ҳаракатни амалга оширишди, уларда ушбу вирусни жиловлашда ёрдам берадиган тизим бор. Айнан шуни барча мамлакатларда кўришимиз керак. Вьетнам ушбу вирусга ҳеч қандай имконият қолдирмай, йирик фожеа юзага келишининг олдини олиш учун қўлидан келган барча нарсани қилмоқда.\nСешанба куни Германиянинг "Augsburger Allgemeine" газетаси "Marburger Bund" Германия шифокорлари бирлашмаси раиси С.Йона билан интервью эълон қилди. Интервьюда у коронавируснинг иккинчи тўлқини Германияда ҳақиқатан ҳам бошлангани, аммо биринчи тўлқинга қараганда енгилроқ кечиши мумкинлигини айтди. "Marburger Bund" раиси коронавирус аста-секин ривожланиб бораётгани туфайли Германия клиникалари иккинчи тўлқинга тайёр эканлигини маълум қилди.\nБразилия Оксфорднинг коронавирусга қарши вакцинаси муқобил вариантини кўриб чиқмоқда, деб хабар беради ТAСС. Хабар қилинишича, мамлакат ҳукумати ушбу қарорни дори бўйича синовларни якунлаш ўйлагандан кўпроқ вақт талаб этиши мумкинлиги сабабли қабул қилган. Мамлакат Соғлиқни сақлаш вазирлиги раҳбарининг биринчи ўринбосари Э.Франку таъкидлаганидек, вакцина тадқиқотнинг энг сўнгги босқичида бўлишига қарамай, кеч ишлаб чиқилади, деган эҳтимол бор. Муқобилни топиш мамлакатга вакцина ишлаб чиқаришда кўпроқ автономияга эга бўлиш имконини беради.\n"The New York Times" америкалик олимлар Президент Д.Трамп маъмурияти вакцинани ноябр ойида бўлиб ўтадиган президент сайлови олдидан маъқуллашни талаб этишидан хавотирда эканини маълум қилди. Газета таъкидлашича, вакцинани ишлаб чиқувчилар яхши хабарларни кутувчи Оқ уйнинг босими остида қолмоқда. Улар келгуси ойларда ушбу ишга "сиёсат аралашишидан" қўрқмоқда.\nД.Трамп Американинг коронавирусга қарши вакцинаси 2020 йил охиригача тайёр бўлишини бир неча бор айтган. Шу билан бирга вакцина эртароқ чиқиши ҳам эҳтимолдан холи эмаслигини таъкидлаган. Мюнхен юқумли касалликлар клиникаси бош шифокори Клеменс Венднернинг сўзларига кўра, коронавирусга қарши антитаначалар мавжудлиги бўйича ўтказилган дастлабки тадқиқотлар пандемияни жиловлаш учун вакцина зарурлигини кўрсатди. Унинг айтишича, "аҳоли инфекция юқтириши даражаси шунчалик пастки, биз жамоавий иммунитетга ишониб қололмаймиз". Вакцинациясиз жамоавий иммунитетга эга бўлишнинг иложи йўқ. Мутахассислар ҳисоб-китобига кўра, бугунги кунда антитаначаларни ўрганиш аниқ бир натижа бермаяпти. Уларнинг мавжудлиги илгари инфекция юқтирганларни аниқлашга имкон бериши маълум, бироқ бу Sars-CoV-2 га нисбатан иммунитет шаклланади, дегани эмас. Танадаги қайси ҳужайралар ва антитаначалар иммунитетни шакллантираётгани ва жараён қанча давом этиши ҳалями номаълум.\n12 мингга яқин қон донорлари намуналарини ўрганиш антитаначалар уларнинг атиги 1,5 фоизида мавжудлигини аниқлаш имконини берди. Германияда вирус биринчи марта аниқланган Шимолий Рейн-Вестфалиядаги Гангельт жамияти аҳолисининг атиги 15 фоизида антитаначалар аниқланган. Шунингдек, Aвстриянинг Ишгл курорт шаҳарчаси орқали вирус бутун Европа бўйлаб тарқалган бўлиб, маҳаллий аҳолининг атиги 42 фоизида антитаначалар аниқланган. К.Венднернинг сўзларига кўра, бу вируснинг янада кенг тарқалишининг олдини олиш учун жуда паст кўрсаткичдир.\nШу сабабли, германиялик инфекционист коронавирус тарқалиши йўлидаги энг ишончли тўсиқ вакцинация, унгача зарур чораларни кўриш - ниқоб тақиш, ижтимоий масофани сақлаш ва гигиена қоидаларига риоя қилиш керак, дея таъкидлаган.\nГерманиянинг "Tagesschau" портали ёзишича, Aвстралиянинг Виктория штатида карантин қоидаларига риоя қилмаслик учун жазо кучайтирилди. Энди ўзини ўзи яккалаш тартибини биринчи марта бузганларга таҳминан 3,5 минг доллар жарима солинади. Такроран бузганлик учун эса 14 минг долларгача жарима солиниши мумкин. Бундай чоралар штатда коронавирус тарқалиши жадаллашгани туфайли кўрилди.\nШтат бош вазири Д.Эндрюснинг сўзларига кўра, коронавирус билан касалланганларнинг тахминан учдан бир қисми полициячилар томонидан ўтказилган текширувлар пайтида уйда бўлмаган. Мулозим коронавирус тарқалишига қарши кураш чоралари доирасида штатда 1,5 минг нафар ҳарбий хизматчи жойлаштирилгани ҳақида маълум қилди. Бу ҳафта Виктория ҳукумати комендантлик соати, кундузи ҳаракатланишга чекловлар жорий қилди, кўплаб корхоналарни ва деярли барча дўконларни ёпди.\nBBC аноним манбага асосланиб, Эрон ўз ҳудудида ўлим ва касалланишлар сони бўйича ҳақиқий маълумотларни яшираётганини таъкидламоқда. Таъкидланишича, Эронда коронавирусдан вафот этганлар сони расмий маълумотларда кўрсатилган 14,4 мингта эмас, балки 42 мингтани ташкил этади. Эрон Соғлиқни сақлаш вазирлиги статистикасида касалликка чалинганлар сони икки баробар кам - 279 минг, деб кўрсатилган. BBCда эълон қилинган маълумотларга кўра, аслида вирус билан ушбу мамлакатда 451 мингдан зиёд киши касалланган.


Хилофат барпо бўлишидан олдинги битимлар, муносабатлар ва ҳукмлар\nХилофат барпо бўлишидан олдинги битимлар, муносабатлар ва ҳукмлар саҳиҳ ҳисобланиб, уларни Хилофат бекор қилмайди, уларни қайта қўзғаб ўтирмайди. Хилофат барпо бўлганидан кейин улар ҳақидаги даъволар қабул қилинмайди.\nФақат икки ҳолат бундан истисно қилинади:\n1. Агар тузилган ва ижро этиб бўлинган битим давомли тарзда Исломга зид бўлган натижаларни бериб турса;\n2. Агар масала Ислом ва мусулмонларга озор берганларга алоқадор бўлса.\nШу икки ҳолатдан бошқа Хилофат барпо бўлишидан олдин тузилган битимлар, чиқарилган ҳукмлар ва йўлга қўйилган муносабатлар ўз кучида қолади. Негаки, Пайғамбар ﷺ жоҳилиятдаги муносабатлар, битимлар ва ҳукмларни Ислом давлати барпо бўлганидан кейин бекор қилмадилар. Пайғамбар ﷺ фатҳдан кейин ўз юртларига қайтмадилар. У зотнинг қариндошларига қарашли бўлган ҳовли-жойларни ўша пайтдаги Қурайш қонунлари бўйича Ақил ибн Абу Толиб мерос қилиб олган, ишлатган ва сотиб юборган эди. Улар орасида Пайғамбар ﷺнинг ҳовлилари ҳам бўлган. Ўшанда Пайғамбар ﷺдан, қайси ҳовлингизга тушасиз, деб сўрашганида, у зот,\n«وَهَلْ تَرَكَ لَنَا عَقِيلٌ مِنْ رِبَاعٍ»\n«Ақил бизга яшайдиган жой қолдирибдими?», деб жавоб берганлар. Яна бир ривоятда,\n«وَهَلْ تَرَكَ لَنَا عَقِيلٌ مِنْ مَنْزِلٍ»\n«Ақил бизга уй қолдирибдими?», деганлар. Чунки у Пайғамбар ﷺнинг ҳовлиларини сотиб юборганди. Пайғамбар ﷺ бу савдо битимини бекор қилмадилар. Бухорий Усома ибн Зайд йўлидан чиқарган ҳадисда мана бундай дейилган: «У фатҳ пайтида: Эй Аллоҳнинг Пайғамбари, эртага қаерга қўнасиз? — деб сўради. Пайғамбар ﷺ,\n«وَهَلْ تَرَكَ لَنَا عَقِيلٌ مِنْ مَنْزِلٍ؟»\n«Ақил бизга уй қолдирибдими?!» — дедилар». Шунингдек, ворид бўлишича, Абу Ос ибн Робиъ мусулмон бўлиб, Мадинага ҳижрат қилгач, (унинг аёли Пайғамбар ﷺнинг қизлари Зайнаб бўлиб, эри мушрик ҳолида Маккада қолиб, ўзи Бадрдан кейин ҳижрат қилганди), Пайғамбар ﷺ унга хотини Зайнабни никоҳ битимини янгиламасдан қайтариб бердилар. Бу билан жоҳилиятда қилинган никоҳни тан олдилар. Ибн Можа ибн Аббос йўлидан чиқарган ҳадисда шундай дейилган:\n«أَنَّ رَسُولُ اللَّهِ ﷺ رَدَّ ابْنَتَهُ — أَيْ زَيْنَبَ — عَلَى أَبْي الْعَاصِ ابْنِ الرَّبِيعِ بَعْدَ سَنَتَيْنِ بِنِكَاحِهَا الْأَوَّلِ»\n«Расул ﷺ қизларини, яъни Зайнабни икки йилдан кейин биринчи никоҳининг ўзи билан Абу Ос ибн Робиъга қайтариб бердилар». Бу иш Абу Ос мусулмон бўлганидан кейин юз берди.\nЭнди Исломга давомли тарзда зид натижа берадиган битим борасида қайтадан иш қўзғатилишига келсак, Пайғамбар ﷺ Ислом давлати бўлганидан кейин одамлар устида қолган рибони бекор қилдилар. Уларга сармоялари ўзларига бўлишини белгиладилар. Абу Довуд Сулаймон ибн Амрдан, у отасидан ривоят қилишича, Пайғамбар ﷺ видолашув ҳажида шундай деган эканлар:\n«أَلا إِنَّ كُلَّ رِباً مِنْ رِبَا الْجَاهِلِيَّةِ مَوْضُوعٌ لَكُمْ رُؤُوسُ أَمْوَالِكُمْ لا تَظْلِمُونَ وَلا تُظْلَمُونَ»\n«Огоҳ бўлингларки, жоҳилият рибосидан бўлган ҳар қандай рибо бекор қилинди. Сармояларингиз ўзларингизники. Зулм қилмайсизлар ҳам, зулм қилинмайсизлар ҳам».\nШунингдек, саҳобалар жоҳилият қонунига кўра, тўрттадан ортиқ хотинга ҳам уйланган эдилар. Ислом давлати вужудга келгач, фақат тўртта хотиннигина олиб қолиш вожиб қилинди. Термизий Абдуллоҳ ибн Умар йўлидан ривоят қилишича, Ғийлон ибн Салама Сақафий мусулмон бўлган пайтида унинг ўнта хотини бор эди. Улар ҳам Ғийлонга қўшилиб мусулмон бўлишди.\n«فَأَمَرَهُ النَّبِيُّ ﷺ أَنْ يَتَخَيَّرَ أَرْبَعاً مِنْهُنَّ»\n«Шунда Пайғамбар ﷺ унга хотинларидан тўрттасини танлаб олишни буюрдилар».\nШунга биноан Исломга давомли зид таъсир қиладиган битимлар борасидаги гап шуки, Халифалик давлати бўлиши билан бу зид таъсирлар бартараф этилади. Зотан, шундай қилиш вожибдир.\nМасалан, муслима аёл Исломдан олдин насронийга эрга теккан бўлса, Хилофат барпо бўлганидан кейин шариат ҳукмларига биноан бу никоҳ битими бекор қилинади.\nЭнди Ислом ва мусулмонларга озор берганларга алоқадор ишларни қайта қўзғатишга келсак, Расул ﷺ Макка фатҳ этилгач, жоҳилият пайтида Ислом ва мусулмонларга озор берган бир неча кофирларнинг – ҳатто Каъба пардаларига осилиб олишса ҳам – қонини тўкишга буюрдилар. Ҳолбуки, Расул ﷺнинг ўзлари,\n«اَلْإِسْلامُ يَجُبُّ مَا قَبْلَهُ»\n«Ислом ўзидан олдинги ишларни кесади (яъни кечиради)», деганлар. Бу ҳадисни Аҳмад ва Табароний Амр ибн Осдан ривоят қилганлар. Яъни Ислом ва мусулмонларга озор берган кимсалар бу ҳадисдан мустаснодир.\nПайғамбар ﷺ улардан айримларини кечириб ҳам юбордилар. Масалан, Икрима ибн Абу Жаҳлни афв этдилар. Шунинг учун халифа уларга қарши иш қўзғатиши ҳам ёки уларни кечириб юбориши ҳам мумкин. Бу иш мусулмонлар ҳақ гапни гапирганлари учун уларга озор берганлар ва Исломни айблаганларга тааллуқлидир. Уларга «Ислом ўзидан олдинги ишларни кесади (яъни кечиради)» ҳадиси татбиқ этилмайди. Улар бу ҳадисдан истисно қилинадилар. Уларга қарши халифанинг раъйига қараб иш қўзғатилади.\nБу икки ҳолатдан бошқа битимлар, муносабатлар ва ҳукмлар эса, модомики тузилиб, ижро этилиб бўлган экан, ўз кучида қолади. Масалан, бир киши мактаб эшикларини синдиришда айбланиб, икки йил қамоқ жазосига ҳукм қилинган ва Хилофат барпо бўлгунига қадар бу жазони ўтаб бўлган бўлса, Халифалик барпо бўлганидан кейин мен ноҳақ қамалганман, деб қамаганлар устидан даъво қилса, унинг бу даъвоси қабул қилинмайди. Чунки масала устидан ҳукм қилиниб ва у ижро этилиб бўлган. Энди бу ёғи Аллоҳнинг ҳукмига ҳавола қилинади.\nЛекин агар бир киши ўн йил қамоқ жазосига ҳукм қилинган ва эндигина икки йиллик жазосини ўтаган пайтида Хилофат барпо бўлган бўлса, халифа бу ишни кўриб чиқиб ундан жазони бутунлай олиб ташлаши, натижада оқланиб қамоқдан чиқиб кетиши ҳам ёки халифа шу ўтаган жазо муддати етарли, деган эътибор билан уни озод қилиши ҳам ва ё унинг иши фуқарога манфаатли бўлган, айниқса шахслар ҳуқуқларига доир бўлган шаръий ҳукмлар асосида қайтадан ўрганиб чиқилиши ҳам мумкин.\nTagsбитимларбошқарув ва идорамуносабатларХалифалик давлати жиҳозиқозиликҲУКМЛАР


Жиззахда товламачилар аёлнинг интим видеосини тарқатмаслик учун пул ундирди - Халқ сўзи\n14:54 23 Январь 2022 Жамият\nЖиззах вилояти Шароф Рашидов туманида яшовчи фуқаролар бир аёлнинг интим видеосини ижтимоий тармоқларда тарқатиш билан қўрқитиб, пул талаб қилган. Жиззах вилоят ИИБ ходимлари томонидан ўтказилган тезкор тадбирда товламачилар қўлга олинди. Бу ҳақда Жиззах вилояти ИИБ ахборот хизмати хабар берди.\nШароф Рашидов туманида истиқомат қилувчи бир гуруҳ шахслар, худди шу тумандаги кўп қаватли уйларнинг бирида ижарада яшовчи таниш аёлдан пул ундириш мақсадида жиноий тил бириктиради.\nРежага кўра гуруҳдагилардан бири ушбу аёл билан жинсий алоқада бўлаётган вақтда телефон орқали видео тасвирга олинади. Ушбу видеони ижтимоий тармоқларда тарқатмаслик эвазига аёлдан 3 миллион сўм миқдорида пул талаб қилган. Аёлнинг Жиззах вилояти ИИБ жиноят қидирув бошқармаси коррупция ва иқтисодий жиноятларга қарши курашиш бўлимига берган аризасига кўра, тезкор тадбир ўтказилиб, товламачилик қилган шахслар ўзаро пулни бўлишаётган вақтда далилий ашёлар билан ушланди. Ҳолат юзасидан вилоят ИИБ томонидан жиноят иши қўзғатилиб қонунбузарларга нисбатан қамоққа олиш чораси кўрилди.\nОлдинроқ, Тошкентда фирибгар ўз танишининг беҳаё суратларини интернетда тарқатмаслик учун пул талаб қилган эди. Шунингдек, Самарқандда юзлаб такси ҳайдовчиларидан пул талаб қилган шахслар ушлангани маълум қилинган.


Сурия фуқаролик мудофаасининг Twitter саҳифасига жойланган видеолавҳада – Суриянинг Шарқий Ғута воҳасидаги Дума шаҳрида содир этилган эҳтимолий кимёвий ҳужумдан жабрланган болалар (Сурия фуқаролик мудофаасининг Twitter саҳифаси). Иккинчи видеолавҳа эса Дума шаҳар мувофиқлаштириш қўмитасининг Facebook саҳифасидан олинган – унда айни кимёвий ҳужумдан сўнг шаҳардаги тиббиёт пунктида даволанаётган ёш болалар ва катталар акс этган. [Дума шаҳар мувофиқлаштириш қўмитаси / AFP]\nВАШИНГТОН, КО – Франция Сурия ҳудудида тақиқланган кимёвий қуроллар қўлланиши масаласида ҳушёрликни сақлаб қолмоқда ва ўз иттифоқчилари билан бирга Сурия режимининг бу каби хатти-ҳаракатларига нисбатан жазо чоралари кўришга тайёр, дейди Париж расмийлари.\n1 март куни Кимёвий қуролларни тақиқлаш ташкилоти (КҚТТ) ҳалокатли ҳужум бўйича узоқ кутилган якуний ҳисоботини эълон қилди ва 2018 йилда Суриянинг исёнчилар назоратида бўлган Дума шаҳрига қарата хлор гази қўлланганини тасдиқлади.\nҚароргоҳи Ҳаагада жойлашган назоратчи ташкилотга кўра, хлог гази билан тўлдирилгани тахмин қилинган иккита баллон шаҳардаги тураржой даҳасига келиб тушган. Маълумотларга кўра, реактив хлорин гази қурол сифатида қўлланганига ишора қилувчи «етарли асослар» мавжуд.\nХалқаро ҳамжамиятнинг катта қисми ушбу ҳодисада Сурия президенти ва унинг россиялик қўлловчиларини айблади, Франция, Бирлашган Қироллик ва АҚШ эса бу хатти-ҳаракатларга жавобан мамлакатдаги бир қатор ҳарбий объектларни ҳаводан ўққа тутди.\nФранциянинг Шарль де Голль авиаташувчиси минтақадаги иттифоқчи кучларни қўллаб-қувватлаш мақсадида 13 март куни Сурияга келган. [АҚШ Марказий қўмондонлиги]\nЎтган йилнинг 7 апрель куни Дума шаҳрида бутун бошли оилалар ўз бошпаналари ва уйларида газдан заҳарланиб ўлган ҳолатда топилганлар. Бу ҳақда «Оқ дубулғалилар» номи билан таниш бўлган Сурия фуқаролик мудофааси вакиллари маълум қилишган. [«Оқ дубулғалилар»]\n2018 йилнинг 22 январь куни Думада содир этилган газ ҳужумидан сўнг гўдакнинг юзига кислород ниқоби тутиб турган суриялик болакай. БМТ терговчилари Башар Асад ҳукуматини 2011 йилда уруш бошланганидан бери тинч алоҳига қарши бир неча бор хлорсимон газ ёки зарин қўллашда айблаган. [Ҳасан Муҳаммад/AFP]\n«Сурия режими 2012 йилдан бери, нафақат Ғутада, балки Хон Шейхун, Ал-Латамина, Сарақиб ва Думада содир этган ҳарбий жиноятларида кимёвий қуроллардан фойдаланиб келган, минглаб одамларни ҳалок қилган ва жароҳатлаган», деди Франция ташқи ишлар вазири Жан Ив Ле Дриан 1 март кунги баёнотида.\n«Мен қаерда ва қандай ҳолатда бўлмасин, кимёвий қурол қўлланишини қатъий қоралашимни, шунингдек, Франциянинг жазосизликка қарши курашиш йўлидаги қатъиятини яна бир карра такрорлайман», деб айтган у.\nФранция мудофаа вазири Флоранс Парли 18 март куни Вашингтонда қилган чиқишида мамлакатининг кимёвий қуролларга қарши курашиш мажбуриятини тилга олди.\n«Асад кимёвий қуролларни ишга солганида, Франция ва Буюк Британия АҚШ билан бирга кимёвий объектларга қарата аниқ зарбалар йўллаш мақсадида Сурияга кирган эдилар», деди у 2018 йил апрелда кимёвий қуролдан фойдалангани учун Асад режимига қарши жазо чораси сифатида берилган зарбаларни назарда тутиб.\n«Керак бўлса, бу ишни такрорлашимиз мумкин», деди Парли.\nАҚШ Марказий қўмондонлигига кўра, унинг баёноти Франция авиаташувчиси CTF473 зарбдор гуруҳининг «Мустаҳкам қатъият» операцияси – Қўшма бирлашган оператив гуруҳини қўллаб-қувватлаш мақсадида 13 март куни Сурияга етиб келиши ортидан янграган.\nАвиаташувчи зарбдор гуруҳи таркибидан «Шарль де Голль» авиаташувчиси ҳамда унга ҳамроҳ ва кўмакчи кемалар ўрин олган бўлиб, улардан айримлари иттифоқчи мамлакатларга тегишли, дейилади баёнотда. Ҳудудга етиб келиши билан авиаташувчи бортидан коалиция қўшинларини қуруқликда қўллаб-қувватлаш ва разведка маълумотларини тўплаш мақсадида Rafale Marine ва Hawkeye самолётлари ҳавога кўтарилган.\nАвиаташувчининг зарбдор гуруҳи бу ерга коалициянинг кимёвий қурол қўлланиши билан боғлиқ ҳар қандай ҳолатнинг олдини олиши ва унга жавоб қайтариши ҳақида эслатма сифатида келгани айтилмоқда.\nКҚТТ ўзининг сўнгги баёнотида Сурия режимининг газ исёнчиларга тегишли объектдан олиб келингани ҳақидаги даъволарини рад этган.\n«Кимёвий қурол ишлаб чиқаргани тахмин қилинган объект ва омборни кўздан кечириш чоғида тўпланган маълумотлар бу даъволарни тасдиқламади. Ҳеч қайси объектдан кимёвий қурол ишлаб чиқарилганининг излари топилмаган», дейилади хабарда.\nАсадни қўллаб-қувватловчи Россия эса ҳисоботни рад этиб, ҳужум Сурия фуқаролик мудофааси номи билан танилган суриялик кўнгилли-қутқарувчилар гуруҳи – «Оқ дубулғалилар» тарафидан «саҳналаштирилганини» иддао қилди.\nМосква Суриянинг кимёвий қурол қўллаши билан боғлиқ айбини хаспўшлашга қаратилган дезинформация чоралари доирасида мунтазам равишда шундай айбловларни илгари суриб келади.\n2014 йилда Сурияда кимёвий қурол ишга солингани борасидаги «қатъий даъволар» янграши ортидан КҚТТ фактларни аниқлаш бўйича ўзининг мустақил комиссиясини тузган эди. Комиссия 2014 йилдан бери Сурияда заҳарли газ қўлланиши билан боғлиқ 70 та ҳолатни тергов қилган.\n2015 йилда КҚТТ Бирлашган Миллатлар Ташкилоти билан ҳамкорликда қўшма тергов гуруҳини тузди. Гуруҳга Суриядаги кимёвий ҳужумлар ортида ким турганини аниқлаш вазифаси юклатилган.\n2017 йилнинг октябрида тергов гуруҳи Сурия ҳаво кучлари 2017 йил апрель ойида исёнчилар таянчи бўлган Хон Шайхун қишлоғига зарин газли бомбалар ташлаганини аниқлаган, бунинг натижасида кўплаб фуқаролар ҳалок бўлган.\nКҚТТнинг бошқа бир ҳисоботида Ал-Латамина қишлоғида 2017 йил март ойида «катта эҳтимол» билан зарин гази қўллангани айтилади. Сурия режими 2014-2015 йилларда яна учта қишлоқда хлор газини ишга солишда ҳам айбланган.\nМосква ўз иттифоқдошини ҳимоя қилиш мақсадида кимёвий қуролдан фойдаланиш бўйича олиб борилган тергов ишларини тўхтатишга ҳаракат қилиб келди. Ноябрь ойида Россия ташкилотнинг 2019 йилги бюджети учун овоз беришга чақириш орқали КҚТТнинг ҳарбий жиноятлар учун жавобгарликни белгилашдек янги ваколатларини тўхтатишга уринди.\nСурия ҳукумати мамлакатдаги исёнчиларнинг энг охирги қўрғони жойлашган Идлибга диққатини қаратар экан, кимёвий қуролларнинг қайтадан қўлланиши мумкинлиги билан боғлиқ хавотирлар кучаймоқда.\n14 март куни Вашингтон Россия ва Сурия ҳукуматини сентябрь ойида Россия ва Туркия ўртасидаги сулҳдан кейин илк марта юз берган, Россиянинг ҳарбий самолётлари уюштирган ҳужумдан сўнг исёнчилар назорати остидаги Идлиб вилоятида «зўравонликни авж олдиришда» айблади.\nСуриядаги инсон ҳуқуқлари обсерваторияси хабарига кўра, ҳужумда камида 13 фуқаро, жумладан олти гўдак ҳаётдан кўз юмган.\n«Қўшма Штатлар сўнгги кунларда Идлиб ва қўшни ҳудудларда Россия ва Асад ҳукумати олиб бораётган ҳаво ва артиллерия ҳужумларидан келиб чиқаётган зўравонликлардан жиддий хавотирда», деди АҚШ Давлат департаменти вакили Роберт Палладино.\n«Россиянинг ҳужумлар террорчиларга қаратилгани ҳақидаги даъволарига қарамай, бу операциялар ўнлаб фуқароларнинг ўлимига сабаб бўлди ва жойларда биринчи ёрдамни кўрсатишга ошиққан кўнгиллиларни нишонга олди», деб қўшимча қилди у.\nТуркия билан имзоланган оташкесим битимининг иштирокчиси сифатида «Россия бу ҳужумкор операциялар учун тўлиқ жавобгар ҳисобланади», деди Палладино.\nУшбу сулҳ режим ва унинг россиялик қўлловчилари режалаган ҳужумнинг олдини олиши керак эди. Гуманитар ёрдам гуруҳлари бу ҳужумлар Сурияда саккиз йиллик низо давомидаги энг оғир гуманитар инқирозга сабаб бўлишидан хавфсираган эдилар.\nҲукумат ҳужуми тўхтатилган бўлса-да, ҳеч ким сулҳ шартларини бажармади.\nСўнгги ҳужум Россия ва Суриянинг Идлибда зўравонликни авж олдиришга қаратилган ҳаракатларининг биринчиси эмас. Декабрь ойида Россия суриялик исёнчиларнинг кимёвий қурол қўллаётганини даъво қилиб, Идлибда ҳаво рейдларини ўтказган, бу сулҳни бузишга қилинган ҳаракат бўлганди.\nРоссия ва Сурия воқеадан «Идлибдаги сулҳ битимининг ишончлилигига путур етказиш учун имконият» сифатида фойдаланди, деган эди ўшанда Палладино.\nГлобал қудратларнинг сиёсати: қуқаролар ўлимидан қолган барчаси ёлғон.\nСуриядаги кимёвий қуроллар атрофида шунча шовқин-сурон ва жазава, келишувга кўра улар америкосларга топширилди, бироқ америкослар ҳозирги вақтгача унинг йўқ қилинганини тасдиқловчи далил келтирмадилар. Катта эҳтимол билан буларнинг бари битта занжирнинг халқалари: бу кимёвий қуролларни «эси паст дубулғалилар» ёки бошқа либерастлар орқали низо ҳудудига ташлаш ва бутун дунёга “Асад режимининг ёвузликлари“ ҳақида жар солиш кўзланганга ўхшайди.. Яна МЭЙми? (Бу ерда Британия бош вазири Тереза Мэй ва унинг Россия махсус хизматлари тарафидан Сергей Скрипалнинг заҳарланишидан сўнг берган жавоби назарда тутилаётган бўлиши мумкин)\nКимёвий ҳужум саҳналаштирилган. ИШИДнинг америкаликларнинг ўзи ушлаб турибди, яна улар Сурияга ИШИДни йўқ қилишга ёрдам бераётган бошқа мамлакатларни айблайдилар. Мен бу кимёвий ҳужумга, унинг руслар тарафидан қўлланганига ишонмайман. Бироқ, шуни аниқ биламанки, ИШИДда АҚШ берган кимёвий қурол бор.\nРивожланган ғарб давлатлари кимёвий ҳужумларда Россиянинг айбдор эканлигини тушуниб бўлди. Россия ўзининг фуқароларини аямайдику, бошқалар нима бўпти.\nАхлатсаройнинг навбатдаги сафсатаси\nБулар Россиянинг жиноятлари.\nРусия доим диктаторларни қўллаб келган. Русия ва Хитойга қарши бутун дунё бирлашиши керак, худди Гитлер Германиясига қарши 2-Жаҳон урушида бирлашгандай.\n2-Жахон урушида бутун Дунё бирлашган эмиш... Барака топгур... Тарихни яна бир маротаба, эътибор билан урганиб чикишингиз керак!!!


Тўйга бир ой қолганда қиз йигит билан учрашиб келди-ю, унга тегмайман деб туриб олди. Бу гапни аввал онасига айтди. Отасига айтишдан қўрқди. Чунки куёв бўлмишнинг отаси падари бузруквори билан жуда қалин дўст эдилар. Тақдир экан, улар бошқа вилоятга кўчиб кетишди. Йиллар ўтиб эса икки дўст ўзаро ришталарни мустаҳкамлаш ниятида фарзандларининг тақдирини боғлашга аҳд қилдилар. Қарангки, учрашувга чиқиб келган қиз менинг бошқалардан қаерим кам, дея йиғлашдан тинмасди. Ҳамма ҳайрон. Кейин сабабини билишса, йигитнинг оёғи оқсоқ экан. Бу гапни эшитгач, ота ҳам довдираб қолди. Лекин тўйни қолдиришни иснод деб билди. Аёл йиғлаб дардини тўкади. Эркак эса ичига ютади. У йигитнинг айбини яширган дўстидан хафа бўлди. Бироқ, йигит оқсаб юрса-да ақли ҳуши жойида, топармон-тутармон, қалби мусаффо эди. Ҳам отасининг эзилаётганини кўрган, ҳам опасининг изтиробига дош беролмаган сингил ўртага чиқди:\n- Мана мен тегаман ўшанга, — деди. — Оёғи оқсагани ҳеч нарсамас, қалби бутун бўлса бўлди. Отажоним, қаддингизни кўтаринг. Эл-юрт олдида юзингиз шувут бўлишини хоҳламайман! Шу билан тўй ҳам ўтди. Опасининг ўрнига турмушга чиққан сингилнинг ҳозир тўққизта фарзанди, 16 та набираси бор. Опа эса бой-бадавлат оилага келин бўлди. Аммо тирноққа зор бўлиб, армон билан дунёдан ўтиб кетди.\n…Ҳар гал шоирнинг: “Инсон қалби билан ҳазиллашманг, сиз” деб бошланувчи шеърини ўқисам, мана шу воқеа лоп этиб кўз ўнгимдан ўтаверади.\nBoshqalar 124 bola mehribon boladi mana\nBir dugonamning turmush o'rtog'i uni hammadan rashk qilardi, hatto suratlardagi erkaklardan ham. Qaerga borgani, kim bilan ko'rishgani haqida so&... To'yni buzgan mahalla. (albatta o'qing ayniqsa qiz222


Суперлига-2018. Қуръа ташланди / CHAMPIONAT.asia\nСуперлига-2018. Қуръа ташланди\nТеглар : ҚуръаСуперлига-2018\nФутбол бўйича 2018 йилги Ўзбекистон Суперлигаси баҳсларига қуръа ташлаш маросими бўлиб ўтди.\nТадбир соат 15:15да бошланади. Ушбу саҳифа орқали қуръа ташлаш маросимининг матнли трнасляциясини кузатиб бориш мумкин бўлди.\nБунёдкор - АГМК\nПахтакор - Сўғдиёна\nҚизилқум - Локомотив\nМеталлург - Навбаҳор\nАГМК - Навбаҳор\nҚўқон-1912 - Қизилқум\nНасаф - Бухоро\nСўғдиёна - Нефтчи\nБиринчи давра тақвими билан танишинг. МАНБА\n- ПФЛ вакили Алексей Фролов қуръа жараёни ҳақида маълумот беради: 1. Тақвим изчил кўринишда тузилган бўлиб, иккинчи давра баҳслари 1-турда ўзаро ўйнайдиган клубларнинг “уй” – “сафар” тизимида ўрин алмашиш кетма-кетлигида бошланади ва шундай давом эттирилади.\n- Равшан Эрматов: Хитойда ўтган Осиё чемпионати финалини муҳтарам Юртбошимиз Шавкат Мирзиёев томоша қилганлари футболга берилаётган эътибор қанчалик эканлигини тушуниб олиш мумкин. Мухлислар футболимиз зерикарли бўлиб бормоқда дейишмоқда. Суперлигамиз янада қизиқарли бўлиши учун ҳакамларнинг ҳам ёрдами керак. Анча йиллардан буён бир даражага ўрганиб қолган футболчилар, мураббийлар ва ҳакамлар кейинги даражага чиқишлари учун вақт керак. Энди футболимиз динамик ва тезкор бўлишига умид қиламиз. 2018 йилдан бошлаб Президентимиз айтганларидек ҳалол футбол бўлади деб ўйлайман. Барчага янги мавсумда омад тилайман.\n- ПФЛ бош директори Омон Ғофуров: ЎФА ва ПФЛ номидан барча барчани янги мавсум билан табриклайман. Бу мавсум аввалгиларидан кўп жиҳатдан фарқ қилади. Ўтган мавсумларда чемпионатимиз савияси пастроқ эди, шу боис томошабинлар ташрифи кам эди. Чемпионатимизга бўлган қизиқишни кўтариш учун қўлдан келганича ишлар қилинди. Бу йилги чемпионат яхши савияда ўтиши учун ПФЛ ва ЎФА томонидан кенг кўламли ишлаб олиб борилмоқда. Бу йилги чемпионатда титул ҳомий бўлиши кутилмоқда.\n- Тадбир бошловчиси Даврон Файзиев қуръа ташлаш маросимини очиб берди.\n- Барча меҳмонлар ўз жойларини эгаллаб олишди. Тадбир бошланишига оз қолди.\n- Бу йилги Суперлигада 12та клуб иштирок этади.\nСуперлиганинг илк лауреатлари аниқланди (тур шарҳи, статистика) 54\nСуперлига. "Пахтакор" дербида "Локомотив"ни таслим қилди 315\nСуперлига. Тошкент дербисидан олдин қайноқ ГАЛЕРЕЯ 7\nДаҳшатли дерби олдидан: "Пахтакор" & "Локо" 57


Oppo A91 ва Oppo A8'лар дизайни билан танишамиз - Terabayt.Uz\nOppo A91 ва Oppo A8'лар дизайни билан танишамиз\nOppo 26 декабрь куни Reno 3 линейкасининг 5G тармоғида ишлайдиган смартфонлар тақдим қилишга тайёрланмоқда.\nАммо, йирик смартфонсозлардан бири ҳисобланувчи компания бошқа моделларни ҳам чиқаришни режалаштирган. Weibo ижтимоий тармоғига жойлаштирилган янги реклама афишасига кўра, Oppo 2020 йилда A91 ва A8 моделларининг янги версияларини ҳам тақдим этади. Одатдагидек, афишанинг ўзи моделлар ҳақида тўлиқ маълумот бермайди. Шундай бўлсада, қурилмалар дизайни етарли даражада аниқ кўрсатилган ва бўлажак Oppo маҳсулотлари, шу жумладан, Reno 3, Рено 3 Pro, A91 ва A8'нинг асосий хусусиятларини ҳам билиб олиш мумкин. Бундан ташқари, афишада Reni 2z ва A11 каби аллақачон тақдим этилган қурилмалар ҳам кўрсатилган. Бренд ишқибозлари Reno 3 церийасидаги қурилмаларининг барча техник хусусиятларини яхши билишади, бундан ташқари, Pro версияси тасвирнинг янгиланиш частотаси 90Hz бўлган дисплейга, одатий версияси эса аввалги каби 60Hz частотали экранга эга бўлади. Шунингдек, энди компаниянинг янги бюджет смартфонлари — A91 ва A8 ҳақида ҳам кўпроқ нарса маълум бўлди.\nЯнги моделлар нимаси билан ажралиб туради?\nПромо тасвирларда кўрсатилганидек, Oppo A91 48 мегапикселли асосий камера, 8ГБ тезкор ва 128ГБ доимий хотирага, шунингдек, VOOC 3.0 тез зарядлаш технологиясига эга. Ўз навбатида, Oppo A8 6,5 дюймли дисплей, 128ГБ ички хотира ва 4250 мА/соат аккумулятор билан жиҳозланади. Ҳозирча, ушбу икки янги қурилма ҳақида билган барча маълумотларимиз шулардан иборат. Тармоқдаги расмий реклама материалларининг пайдо бўлишини ҳисобга олсак, янги суюклиларимиз бизни кўп куттиришмайди. ЎҚИНГ: Oppo Reno 3 ҳақида янги маълумот пайдо бўлди


Японияда дунёдаги энг кекса аёл вафот этди\n2019 йилда Ер юзидаги энг кекса одам сифатида тан олинган япониялик Канэ Танака 120 ёшида вафот этди.\nТОШКЕНТ, 25 апр — Sputnik. 2019 йилда Ер юзидаги энг кекса одам сифатида тан олинган япониялик Канэ Танака 120 ёшида вафот этди. Бу ҳақда NHK телеканали хабар берди.Япониялик аёл 1903 йил 2 январда туғилган. Турмуш ўртоғи ва тўнғич ўғли Иккинчи жаҳон уруши пайтида вафот этган. Танака бутун умри давомида урушдан олдин очилган гуруч пиширувчи дўконда ишлаган. 1970 йилларда нафақага чиққанидан кейин у бир неча бор АҚШга саёҳат қилган.2005 йилдан бошлаб Танака Фукуокадаги қариялар уйида яшаган. 103 ёшида у саратон ўсимтасини олиб ташлаш учун операция қилинган, шундан сўнг бошқа жиддий касалликлар уни безовта қилмаган.Британиянинг энг кекса фуқароси узоқ умр кўриш сирларини айтдиБу кекса аёлнинг турмуш тарзига келсак, унинг эрта туриш одати борлиги айтилади. Шунингдек, аёл эстафета ва бошқа стол ўйинларини яхши кўрган ва ҳеч қачон ширинлик истеъмол қилмаган. Сайёрадаги энг кекса аёл ўзининг узоқ умр кўриш сири сифатида оила, умид, соғлом уйқу ва тақво эканлигини таъкидлаган.2022 йилнинг 2 январь куни Танака ўзининг 119 ёшини нишонлаган. У вирусга қарши чекловлар туфайли қариндошлари билан жуда кам учрашган.\n© AFP 2022 / JIJI PressЯпонская долгожительница Канэ Танака\n103 ёшида Канэ Танака саратон ўсимтасини олиб ташлашга қаратилган жарроҳликни бошдан кечирган.\nТОШКЕНТ, 25 апр — Sputnik. 2019 йилда Ер юзидаги энг кекса одам сифатида тан олинган япониялик Канэ Танака 120 ёшида вафот этди. Бу ҳақда NHK телеканали хабар берди.\nЯпониялик аёл 1903 йил 2 январда туғилган. Турмуш ўртоғи ва тўнғич ўғли Иккинчи жаҳон уруши пайтида вафот этган. Танака бутун умри давомида урушдан олдин очилган гуруч пиширувчи дўконда ишлаган. 1970 йилларда нафақага чиққанидан кейин у бир неча бор АҚШга саёҳат қилган.\n2005 йилдан бошлаб Танака Фукуокадаги қариялар уйида яшаган. 103 ёшида у саратон ўсимтасини олиб ташлаш учун операция қилинган, шундан сўнг бошқа жиддий касалликлар уни безовта қилмаган.\nБританиянинг энг кекса фуқароси узоқ умр кўриш сирларини айтди\nБу кекса аёлнинг турмуш тарзига келсак, унинг эрта туриш одати борлиги айтилади. Шунингдек, аёл эстафета ва бошқа стол ўйинларини яхши кўрган ва ҳеч қачон ширинлик истеъмол қилмаган. Сайёрадаги энг кекса аёл ўзининг узоқ умр кўриш сири сифатида оила, умид, соғлом уйқу ва тақво эканлигини таъкидлаган.\n2022 йилнинг 2 январь куни Танака ўзининг 119 ёшини нишонлаган. У вирусга қарши чекловлар туфайли қариндошлари билан жуда кам учрашган.


Аёллар миллатнинг виждони, номуси, шон-у шарафи - Уч илдиз\nАёл тимсолида меҳру муҳаббат, садоқат ва вафо рамзи мужассам.\nБиз ҳар гал оламнинг поклиги, инсон камолоти, умрнинг зийнати ҳақида гап кетганда, шубҳасиз мўътабар оналаримизни, гўзал опа-сингилларимизни кўз олдимизга келтирамиз. Боиси, улар қалбларимизда меҳр-у муҳаббат тимсоли бўлиб муҳрланган.\nЎзбек аёли мукаммал инсон, латиф ва назокатли, меҳрибон ва оқкўнгил, У муштипар она, меҳрибон рафиқа, фидойи ҳамкасб, етук олима, малакали ходима…бу рўйхатни истаганча давом эттириш мумкин. Аёлнинг таърифи олам-олам сўзларни бағрига сиғдира олади.\n- Азиз ва мунис устозлар ва дилбар опа-сингиллар соҳамизнинг барча мухтарама аёллари ҳамда гўзал қизлари! Барчангизга нафис баҳор, муҳаббат, гўзаллик, латофат ва меҳр рамзи бўлган 8-март Халқаро хотин-қизлар байрами муборак бўлсин! Одатда аёлни баҳорга, баҳорни эса аёлга қиёслашади. Зотан ўлкамиз узра муаттар сепини ёя бошлаган баҳорнинг илк кунлари айнан хотин-қизлар байрами билан бошланиши ҳам рамзий маъно касб этади. Аёли бор оила қут-баракали, файзли ва тароватли бўлади. Юртимиз ҳам, жамиятимиз ҳам аёл билан гўзалдир. Ўзбекистонимиз турмуш тарзининг осудалиги, бахт-саодатли ва тотувлиги, олиб борилаётган ҳар бир бунёдкорлик, яратувчанлик ишларида аёлларимизнинг ақл-заковати, ўткир зеҳни мужассам”- дея таъкидлади.\nNext story Замонавий билим ва етакчилик қобилиятига эга хотин-қизлар – миллатимизнинг олтин фонди\nPrevious story Коррупция таълимга таҳдид қилмаслиги керак


Самарқанд автобусларида жетонлар жорий этилади – Газета.uz\nСамарқанд автобусларида жетонлар жорий этилади\n1 майдан бошлаб автобусларда тўлов ўрнида жетонлардан ҳам фойдаланилади.\n28 апрель 2016, 18:43 Жамият\n1 майдан бошлаб Самарқандда автобусларда тўлов воситаларидан бири сифатидан пластик карточкалар орқали харид қилинадиган жетонлар жорий этилади. Шу ҳақдаги қарор вилоят ҳокими томонидан имзоланди, дея хабар бермоқда «Самаркандский вестник».\nМазкур қарор «йўловчиларга жамоат транспортида тўловни амалга оширишда қўшимча қулайликлар яратиш» мақсадида қабул қилинди. Ҳужжатга кўра, шаҳар бўйлаб жетонларни сотиш бўйича 13 та ихтисослашган пункт бунёд этилади.\nЭслатиб ўтамиз, 2013 йилнинг мартидан буён Тошкентда ер усти жамоат транспортида тўловни амалга ошириш учун жетонлар амалда қўлланиб келинмоқда. Уларни фақатгина пластик карталар орқали харид қилиш мумкин.\n«Газета.uz» 2 497\n29 апрель 2016, 01:39\nБу ишлврнинг бошида хакикий рахбар инсон турибди оз вазифасига виждонан ва аклан ендашади колганлар хам сузда эмас амалда узини корсаиса йомон болмайди


Саудия Арабистони компанияси "Барселона" титуль ҳомийси бўлиши мумкин / CHAMPIONAT.asia\nСаудия Арабистони компанияси "Барселона" титуль ҳомийси бўлиши мумкин\n12 ноя 18:01\nТеглар : БарселонаСаудия Арабистони\nСаудия Арабистонидаги компаниялардан бири "Барселона" билан ҳамкорлик қилиши мумкин, деб хабар бермоқда EFE нашри.\nКелишув йилига 100 миллион еврога баҳоланмоқда.\nАйни пайтда Каталония клуби раҳбарияти ушбу ҳамкорлик борасида икки хил фикрга эга.\nМанба\t: EFE\n"Барселона"нинг йўқотишлари 21\nАдейеми "Барселона"га рад жавобини берди 14\n12 ноя 18:21:24\n1xBetchi saytakande bu)) koment yozishi yopip qõyishipti qoyile\n12 ноя 18:22:35\nТитул сўзида "ь" бўлмайди, ўқимаган саводсизлар!!!\n12 ноя 18:41:15\nОддийгина орфографияни ёкиб куйишга хам акли етмиди булани. ФутоблЬ сайти))))\n12 ноя 21:01:16\nМен шуларни хатоларини тўғирловирганимдан, мени блокка тиқишган. Хақиқат ёқмиди буларга\n12 ноя 19:37:31\nJamoliddin Umar фойдаланувчининг фикрига жавоб бериш\n12 ноя 18:45:34\n"Пахтакор" футбол клуби ҳамда "Underdog" спорт агентлиги ўртасида ҳамкорлик шартномасига имзо чекилди. Ушбу спорт агентлиги спортчилар ва ташкилотлар тарғиботи, уларни ривожлантириш, инвестиция жалб қилиш билан шуғулланади. Айни пайтда агентлик жаҳон бўйлаб спортчилар ва клублар билан ишлаб, уларнинг ишончли ҳамкорига айланди. "Қайрат" футзал клуби, "Жетису" футбол клуби, "Brave" CF, "Suleimen Promotions", Лео Игита, Артём Резников, Нурсултон Рўзибоев ва бошқа кўплаб спортчилар агентлик ҳамкорлари ҳисобланади. Эндиликда "Underdog" спорт агентлиги "Пахтакор" футбол клуби билан ҳамкорликни йўлга қўйиб, клуб ва футболчилар тарғиботи, клубга инвестиция жалб қилиш юзасидан иш олиб боради.\nАйнан шу компания тотализаторни реклама қилади .\n12 ноя 18:31:46\n"Пахтакор" футбол клуби ҳамда "Underdog" спорт агентлиги ўртасида ҳамкорлик шартномасига имзо чекилди.\nУшбу спорт агентлиги спортчилар ва ташкилотлар тарғиботи, уларни ривожлантириш, инвестиция жалб қилиш билан шуғулланади. Айни пайтда агентлик жаҳон бўйлаб спортчилар ва клублар билан ишлаб, уларнинг ишончли ҳамкорига айланди. "Қайрат" футзал клуби, "Жетису" футбол клуби, "Brave" CF, "Suleimen Promotions", Лео Игита, Артём Резников, Нурсултон Рўзибоев ва бошқа кўплаб спортчилар агентлик ҳамкорлари ҳисобланади.\nЭндиликда "Underdog" спорт агентлиги "Пахтакор" футбол клуби билан ҳамкорликни йўлга қўйиб, клуб ва футболчилар тарғиботи, клубга инвестиция жалб қилиш юзасидан иш олиб боради.


PressReader - Qishloq Hayoti (Village Life): 2018-01-23 - ЎЗБЕКИСТОН РЕСПУБЛИКАСИ ПРЕЗИДЕНТИНИНГ «2017-2021 ЙИЛЛАРДА ЎЗБЕКИСТОН РЕСПУБЛИКАСИНИ РИВОЖЛАНТИРИШНИНГ БЕШТА УСТУВОР ЙЎНАЛИШИ БЎЙИЧА ҲАРАКАТЛАР СТРАТЕГИЯСИНИ «ФАОЛ ТАДБИРКОРЛИК, ИННОВАЦИОН ҒОЯЛАР ВА ТЕХНОЛОГИЯЛАРНИ ҚЎЛЛАБ-ҚУВВАТЛАШ ЙИЛИ»ДА АМАЛГА ОШИРИШГА\nЎЗБЕКИСТОН РЕСПУБЛИКАСИ ПРЕЗИДЕНТИНИНГ «2017-2021 ЙИЛЛАРДА ЎЗБЕКИСТОН РЕСПУБЛИКАСИНИ РИВОЖЛАНТИРИШНИНГ БЕШТА УСТУВОР ЙЎНАЛИШИ БЎЙИЧА ҲАРАКАТЛАР СТРАТЕГИЯСИНИ «ФАОЛ ТАДБИРКОРЛИК, ИННОВАЦИОН ҒОЯЛАР ВА ТЕХНОЛОГИЯЛАРНИ ҚЎЛЛАБ-ҚУВВАТЛАШ ЙИЛИ»ДА АМАЛГА ОШИРИШГА\nQishloq Hayoti (Village Life) - 2018-01-23 - News -\nКейинги бир йилда Ўзбекистон давлат ҳокимияти ва бошқаруви тизимида кенг кўламли ижобий ўзгаришлар рўй берди, бунда асосий эътибор фуқароларнинг ҳуқуқларини ҳимоя қилиш ва аҳоли манфаатларини амалда таъминлашга қаратилди.\n“Инсон манфаатлари – ҳамма нарсадан устун”, “Халқ давлат идораларига эмас, давлат идоралари халқимизга хизмат қилиши керак”, деган эзгу ғоялар Ўзбекистон тараққиётининг янги босқичида кўзда тутилган ислоҳотларни ҳаётга татбиқ этишнинг асосини ташкил қилди.\nҲаракатлар стратегиясини “Халқ билан мулоқот ва инсон манфаатлари йили”да амалга оширишга оид Давлат дастури доирасида давлат ва жамият қурилиши тизимини сифат жиҳатидан яхшилаш, ижтимоий-иқтисодий соҳа, суд-ҳуқуқ тизимини ислоҳ қилиш, вазмин ва амалий ташқи сиёсат юритишга қаратилган қатор аниқ ва амалий чора-тадбирлар кўрилди.\nШу билан бирга, халқ билан тўғридан-тўғри мулоқот ҳамда давлат ва жамият ҳаётининг барча соҳаларида қилинган ишларнинг танқидий таҳлили жойларда аҳоли фаровонлигини ошириш ва ишлар аҳволини тубдан яхшилашга тўсқинлик қилаётган қатор муаммолар мавжудлигини кўрсатди.\nДавлатимиз раҳбари ўзининг 2017 йил 22 декабрь куни парламентга йўллаган тарихий Мурожаатномасида ҳам мавжуд ўткир муаммоларга эътибор қаратди, уларни ҳал этишнинг аниқ йўлларини таклиф қилди.\nШу муносабат билан Ҳаракатлар стратегиясини “Фаол тадбиркорлик, инновацион ғоялар ва технологияларни қўллаб-қувватлаш йили”да амалга оширишга оид Давлат дастури (кейинги ўринларда Давлат дастури деб юритилади) лойиҳаси ишлаб чиқилди ҳамда 10-20 январь кунлари аҳоли ўртасида кенг ва атрофлича муҳокама қилинди.\nДавлат дастури лойиҳасини муҳокама қилиш давомида фуқаролардан 4,4 мингта таклиф ва шарҳ келиб тушди, улардан Давлат дастурини такомиллаштиришда фойдаланилди.\nЎзбекистон Республикаси Президентининг жорий йил 22 январь куни қабул қилинган Фармони билан Давлат дастури тасдиқланиб, унинг асосий йўналишлари ва уни амалга оширишнинг биринчи навбатдаги чора-тадбирлари белгиланди.\nФуқаролардан келиб тушган таклифларнинг аксариятида кўрсатилган долзарб муаммоларни ҳал қилишга оид алоҳида ҳуқуқий нормалар бевосита Фармоннинг ўзида кўрсатилган бўлиб, уларнинг ижросини дарҳол таъминлаш шарт экани белгиланди.\nФармон билан тадбиркорлик субъектларининг\nмолиявий-хўжалик фаолиятини текшириш бўйича икки йил муддатга мораторий эълон қилинди. Эндиликда, Фармон эълон қилинган кундан бошлаб тадбиркорлик субъектлари назорат қилувчи органларнинг текширувларига вақт ва ресурс сарфламасдан ўз фаолиятини хотиржам амалга оширишлари мумкин.\nЯна бир муҳим янгилик – вақтинча ёки доимий пропискаси бўлмаган ёхуд турар жойи бўйича ҳисобда турмаган фуқароларни ишга олишга оид тақиқ бекор қилинади. Ушбу норма фуқароларга мамлакатимизнинг исталган ҳудудида, айниқса, Тошкент шаҳри ва Тошкент вилоятида ишга жойлашишда ҳеч қандай чекловларсиз ўз салоҳиятини рўёбга чиқариш имконини беради. Истиқболли кадрлар қаерда доимий ёки вақтинча прописка қилингани, турар жойи бўйича ҳисобда турганидан қатъи назар, пойтахт минтақасида меҳнат қила оладилар.\nЎз навбатида, иш берувчилар вақтинча ёки доимий пропискаси бўлмаган ёхуд турар жойи бўйича ҳисобдан ўтмаган фуқароларни ишга олганликлари учун жавобгарликдан озод этилади.\nДавлат дастури 5 бўлимдан иборат. Давлат дастури доирасида 37 та қонун (Сайлов кодекси, “Давлат хизмати тўғрисида”, “Шахсий маълумотларни ҳимоя қилиш тўғрисида”, “Ногиронлиги бўлган шахсларнинг ҳуқуқлари тўғрисида”, “Фан тўғрисида”, “Инновацион фаолият тўғрисида”ги ва бошқалар)ни ишлаб чиқиш, 142 та норматив-ҳуқуқий ҳужжатни қабул қилиш ҳамда турли соҳаларни қамраб оладиган 52 та амалий чора-тадбирларни амалга ошириш кўзда тутилган.\nДавлат дастурининг биринчи бўлими давлат ва жамият қурилиши тизимини такомиллаштиришга бағишланган.\nШубҳасиз, “Давлат хизмати тўғрисида”ги қонуннинг қабул қилиниши бу борадаги муҳим қадам бўлади. Ушбу ҳужжат, аввало, давлат идораларида хизматни ҳақиқатдан нуфузли фаолиятга айлантиради, давлат хизматчиларининг меҳнат ҳақи ва ижтимоий ҳимояси учун муносиб тизим шакллантиради, юклатилган вазифаларнинг сифатли ижроси учун давлат хизматчиларининг жавобгарлигини оширади. Эндиликда ҳар бир давлат хизматчиси эгаллаб турган лавозимга муносиб эканини ҳар куни исботлаши шарт.\nДавлат функциялари ва ваколатларининг амалдаги марказлашган тизимига барҳам берилади. Биринчидан, ҳукуматнинг алоҳида функциялари, айниқса, лицензиялаш ва рухсат бериш тартиб-таомиллари соҳасидаги вазифалари вазирлик ва идора- лар ҳамда маҳаллий давлат ҳокимияти органларига ўтказилади. Иккинчидан, тегишли ҳудудда давлат сиёсатини амалга ошириш, фуқароларнинг ҳуқуқ ва манфаатларини таъминлаш учун масъул мансабдор шахслар сифатида барча даражадаги ҳокимларнинг ваколатлари кенгайтирилади ва мавқеи мустаҳкамланади.\nБундан пировард мақсад – ҳокимлар ҳудудларнинг ижтимоий-иқтисодий тараққиётини юксалтириш ва аҳоли фаровонлигини оширишни амалда таъминлаш имконини берадиган реал ваколатларга эга бўлишига эришиш.\nФуқароларнинг давлатни бошқаришда иштирок этишга бўлган ҳуқуқини рўёбга чиқаришнинг янги механизми сифатида электрон жамоавий мурожаат\nқилиш – петиция йўллаш тизими жорий қилинади. Ушбу тизим фуқароларга давлат ҳокимиятининг вакиллик органларига аниқ саволлар қўйиш имконини беради, ушбу органлар эса фуқароларнинг маълум сони томонидан маъқулланган мурожаатлар юзасидан чора кўриши шарт бўлади.\nМазкур механизм туфайли фаол фуқаролар ва жамоат ташкилотлари турли муаммолар ечими бўйича ташаббус кўрсатишлари мумкин. Шу орқали “Мамлакат ҳаётига алоқадор энг муҳим қарорлар бевосита мулоқот асосида қабул қилинади”, деган тамойил амалда рўёбга чиқарилади.\nДавлат дастурининг навбатдаги муҳим йўналиши қонун устуворлигини таъминлаш ва судҳуқуқ тизимини янада ислоҳ қилишдир.\n2018-2021 йилларда жиноят ва жиноят-процессуал қонунчилигини такомиллаштириш бўйича концепцияни ишлаб чиқиш, шахсни жиноий жавобгарликка тортиш муддатларини қайта кўриб чиқиш режалаштирилган. Жиноий ва маъмурий жавобгарликни либераллаштириш, процессуал нормаларни такомиллаштириш кўзда тутилган.\nДастлабки тергов устидан суд назоратини кучайтириш учун тинтув ва телефон сўзлашувларини эшитишга санкция бериш ваколати судга ўтказилади.\nИнсон ҳуқуқлари бузилишининг олдини олиш мақсадида тергов изоляторлари ва жазони ижро этиш муассасалари видеокузатув воситалари билан жиҳозланади.\nИчки ишлар органлари йўл-патруль ва патрульпост хизматларини улар фуқаролар билан муомала қилаётганда фойдаланиладиган видео-фиксаторлар билан таъминлаш кўзда тутилган бўлиб, бу нафақат фуқаролар томонидан ҳуқуқбузарликлар содир этилиши, балки тинчлигимиз посбонлари томонидан ўз вазифасини суиистеъмол қилиши ҳолатларининг ҳам\nолдини олишга хизмат қилади.\nДавлат дастурида прописка ва паспорт тизимини соддалаштиришга доир чора-тадбирлар ҳам кўзда тутилган. Хусусан, Тошкент шаҳри ва Тошкент вилоятида доимий пропискаси бўлмаган фуқаролар иккиламчи бозорда кўчмас мулк харид қилиш имкониятига эга бўлади.\nДавлат дастурининг учинчи йўналиши иқтисодиётни ривожлантириш ва фаол тадбиркорликни қўллаб-қувватлашга бағишланган.\nИқтисодиётни ривожлантириш ва либераллаштириш соҳасида илғор ғоялар, “смарт” технологиялар ва ноу-хауларга асосланган инновацион тараққиётнинг янги моделига босқичма-босқич ўтиш кўзда тутилмоқда.\nВенчур фондлар, венчур молиялаштиришни ташкил этиш ва ривожлантириш учун ҳуқуқий асослар, шунингдек, иқтисодиётга инновациялар ва янги технологиялар жорий этишни рағбатлантирувчи механизмлар ишлаб чиқилади.\n2023 йилнинг 1 январига қадар венчур фондлар, юқори технологик стартап-лойиҳалар, илмий-тадқиқот муассасалари, инновация марказлари ва лойиҳа-конструкторлик бюроларига ўзларининг янги технологияларини тадбиркорларга сотиш (фойдаланиш учун тақдим этиш)дан тушган даромадлари бўйича солиқ имтиёзлари тақдим этилади.\nЕр участкалари беришда шаффофлик ва қонунийликни таъминлаш мақсадида интернет тармоғида электрон савдолар ўтказишни жорий қилиш режалаштирилган. Давлат активларини электрон савдо\nмайдонлари орқали сотиш тизимини яратиш кўзда тутилмоқда.\nБанклар ва банк фаолиятига доир қонунчилик тубдан қайта кўриб чиқилиб, соҳада “рақамли банкинг”, “интернет-банкинг” ва бошқа замонавий технологиялар татбиқ этилади.\nСолиқ ва божхона сиёсатини такомиллаштириш ва оптималлаштириш, солиқ юкини камайтириш, солиқ ва божхона маъмурчилигини соддалаштириш бўйича ишлар давом эттирилади.\nТуризм соҳасини ривожлантириш, кириш туризми ва ички туризмни ривожлантиришни рағбатлантириш, сайёҳлар учун маъмурий ва виза билан боғлиқ тартиботларни соддалаштиришга алоҳида эътибор қаратилади. Давлат дастурининг кейинги бўлими ижтимоий соҳани ривожлантиришга бағишланган.\nАҳолининг муносиб ҳаёт кечириши учун зарур бўлган даромадларни аниқлаш бўйича “истеъмол саватчаси”га оид муносабатларни ҳуқуқий тартибга солиш назарда тутилган. Ҳудудлар кесимида “истеъмол саватчаси”ни ҳисобга олган ҳолда иш ҳақи, пенсия ва бошқа ижтимоий тўловлар миқдорини белгилаш тизимига босқичма-босқич ўтиш мўлжалланмоқда.\nТиббий ёрдам тизимини янада такомиллаштириш ва тиббий хизмат сифатини ошириш бўйича ишлар изчил давом эттирилади. Соғлиқни сақлаш соҳасига\n“ақлли тиббиёт” тизими, инновацион технологияларни жорий қилиш кўзда тутилмоқда.\nАҳолини арзон нархлардаги сифатли дори воситалари билан таъминлайдиган 2 мингта ижтимоий\nдорихона ташкил этиш режалаштирилган. Аҳоли, айниқса, ёш оилаларнинг арзон уй-жойга бўлган эҳтиёжини таъминлаш мақсадида 2018 йилда бундай уйларни қуриш ҳажми 1,5-2 баробар оширилади. Бу мақсадлар учун 5 триллион 286 миллиард сўм маблағ йўналтирилади.\nАҳолини телекоммуникация хизматлари билан тўлиқ қамраб олиш учун чекка ҳудудларда 2000 километр оптик толали алоқа линиялари тортиш, интернет тезлигини 2,5 баробар ошириш ва 4 мингдан зиёд мобиль алоқа таянч станцияларини ишга тушириш кўзда тутилмоқда.\nДавлат дастурининг бешинчи йўналиши – хавфсизлик, миллатлараро тотувлик ва диний бағрикенгликни таъминлаш, вазмин, ўзаро манфаатли ва амалий ташқи сиёсат юритиш.\nХусусан, хорижда яшаётган ва ишлаётган юртдошларимиз билан ҳамкорлик қилиш бўйича давлат сиёсати концепцияси ишлаб чиқилади ва қабул қилинади. Экстремистик ғоялар таъсирига тушиб қолган фуқароларни ижтимоий реабилитация қилиш, бундай фуқароларни соғлом муҳитга қайтариш тизимини такомиллаштириш бўйича комплекс чора-тадбирларни амалга ошириш режалаштирилмоқда.\nДиний маърифат тизими қайта кўриб чиқилиб, бу борада аҳоли, айниқса, ёшлар ўртасида олиб борилаётган ишлар самарадорлиги ва таъсирчанлиги кучайтирилади.\nМухтасар айтганда, Давлат дастурида кўзда тутилган чора-тадбирларни амалга оширишга 13,5 триллион сўм ва 1,3 миллиард АҚШ доллари йўналтирилади.\nДавлат дастурида кўзда тутилган чора-тадбирларни амалга ошириш мамлакатимизнинг барқарор иқтисодий ривожланишини таъминлаш, аҳоли фаровонлигини амалда юксалтириш ва фуқароларнинг ҳаёт сифатини яхшилашда муҳим дастуриламал бўлиб хизмат қилади.


Токио-2020 Олимпиадасининг ташкилотчилари олимпиада доирасида ўтадиган енгил атлетика баҳсларининг тақвимни эълон қилишди. Унга кўра енгил атлетика баҳслари 31 июль куни эркаклар ўртасида 20 километрга югуриш беллашуви билан бошланиб, 9 августда эркаклар ўртасидаги марафон билан якунланади.\nЭслатиб ўтамиз, Токио Олимпиадаси 2020 йилнинг 24 июлидан 9 августига қадар давом этади. Енгил атлетика бўйича беллашувлар 48 йўналишда ўтказилади. Бу эса Рио олимпиадасига қараганда 1 тага кўп демакдир. Тақвимнинг тўлиқ жадвали ушбуҳаволада.


Грузия НАТО аъзоси бўлишга тўлиқ тайёр эканини маълум қилди - zarnews.uz\nГрузия Бош вазири Георгий Гахария, мамлакат НАТО, АҚШ ва Европа Иттифоқи билан стратегик ҳамкорликни мустаҳкамлашда давом этаётганлигини маълум қилди. Бу ҳақда 8 август куни Интерфакс агентлиги хабар берди.\n“Бугун Грузия НАТО аъзоси бўлишга тўлиқ тайёр. Бизнинг ҳамкорларимиз буни кўряпти ва қадрлаяпти. Бу жараён ва биз уни албатта охирига етказамиз”, - таъкидлади Гахария.\nГрузия ўзининг ҳудудий муаммоларини ҳал қилмасдан Шимолий атлантик альянснинг бир қисми бўла олмаганлигини мамлакат ҳукумати бир неча бора таъкидлаган. 2019 йилда НАТОнинг Грузиядаги Иттифоқлашув офиси раҳбари Розария Пуглиси, Грузия Абхазия ва Жанубий Осетия ҳудудларисиз альянсга аъзо бўлиши кўриб чиқилмаслигини маълум қилган эди. НАТОнинг расмий хулосасига кўра, мазкур ҳудудлар Грузиянинг бир қисми ҳисобланади.\nГрузия, Европа Иттифоқи ва Шимолий атлантик альянсига 1990 чи йиллардан бошлаб аъзо бўлишга харакат қилиб келади. 2008 йилда Бухарестда бўлиб ўтган НАТО саммитида, Тбилиси эртами кечми НАТОга аъзо бўлиши ҳақида айтилган эди.\n2008 йилнинг 8 август куни Жанубий Осетияда қуролли тўқнашув содир бўлди. Ўшанда Грузия армияси ҳудудда назорат ўрнатишга ҳаракат қилган эди. Россиянинг ўша вақтдаги президенти Дмитрий Медведев ҳудудда ҳарбий тадбир бошланганини маълум қилди, шундан сўнг у ерга Россия қўшини киритилди.\nЎша вақтнинг ўзида, Абхазия, Жанубий Осетия, Грузия ва Россия етакчилари вазиятни тинч йўл билан ҳал қилиш тўғрисида режа имзоладилар. Бироздан сўнг Москва, Абхазия ва Жанубий Осетияни мустақил давлатлар сифатида расман тан олди. Грузия Россия билан дипломатик алоқаларни тўхтатди.\nКучли ёмғир Грузиядаги қишлоқни сувга чўктириб юбораёзди


«Насаф»да нима гаплар? Рўзиқул Бердиев билан очиқ суҳбат\nЎзбекистон миллий жамоасининг ЖЧ-2022 саралашидаги муваффақиятсизлиги кўпчилик мухлисларни ранжитди, футболимиз жуда ёмон ҳолатга тушиб қолганидан одамлар хафа бўлди. Бироқ Tribuna.uz олдинроқ ўзбек футболидаги хурсанд бўлишга арзигулик бир жиҳат (балки энг асосийсидир) ҳақида кўрсатув суратга олган эди.\n#FootWeek'нинг янги сонини суратга олиш учун Қаршида бўлдик. Ҳаво 50 даражагача кўтарилган иссиқда Қаршига боришни тасаввур қилаверинг. Лекин икки нарса сафар давомида иссиқдан қийналмаслигимизга ёрдамчи бўлди. Аввало машина учун совутгич ихтиро қилган одам. Унинг кимлигини эслолмадик, ким бўлса ҳам барака топсин. Ундан кейин борган еримиз Қаршининг ўртасида бўлса ҳам баҳаво эди.\nҲа, «Насаф» клубининг Қаршидаги базаси дарахтзор ичида жойлашган ва жуда баҳаво эди. Бундай шароитда шуғулланадиган йигитларнинг ўйинлари нега яхши эканини тушунгандек ҳам бўлдик. Клуб базаси билан клуб мураббийи ва бугунги қаҳрамонимиз Рўзиқул Бердиевнинг ўзи таништириб чиқди. Бир нарсани эътироф этиш керакки, мураббийнинг «Насаф»даги авторитетини кўриб яхши маънода ҳайрон қолдик. Барча футболчилар мураббийни қаттиқ ҳурмат қилишаркан.\nРўзиқул Бердиев «Насаф»нинг ОФК кубогидаги ўйинларидан кўнгли тўлганини, бўлажак рақибни ҳам ўрганаётганини айтди. Мураббийнинг фикрича, ОЧЛ ҳамда ОФК кубоги ўртасида фарқ катта. Шундай бўлса-да, мураббий Қарши клуби мусобақага минтақадаги жамоалардан кучли эканини кўрсатиш мақсадида борганини айтди. Бердиевнинг айтишича, «Насаф» ОФК кубоги орқали ОЧЛга чиқишга ҳаракат қилади.\nБердиев ўз жамоасидан қайси футболчининг кетиши оғир бўлганини гапирар экан Драган Черанни алоҳида таъкидлади. «Черанни олиб келганда унинг атрофида жамоа тузишни мақсад қилгандик. Уни ёшлар ҳам алоҳида ҳурмат қилишарди. Марко ҳам ҳозирги етакчимиз, лекин Черан берган нарсани бошқа футболчилар беролмайди», дейди Бердиев.\nМураббий жамоадан доимий футболчиларнинг кетиши ҳақида гапириб, бундан унчалик хурсанд бўлмаслигини, шунингдек, футболчилар текинга кетиб қолаётганидан хафа бўлишини айтди. «Футболчининг савдосидан пул ишлаш керак. Чунки клуб ривожланиши учун пул зарур. Ўтган йил 6 ойлаб маош олмадик, футболчилар ўзи хоҳлаган шартнома ололмади. Молиявий барқарорлик жуда муҳим. Ҳозир ҳаммаси изига тушмоқда, шартномалар янгиланяпти», дейди мураббий.\nРўзиқул Бердиевга уни сэр Алекс Фергюсонга ўхшатишимизни айтдик. Мураббий бунга шундай жавоб берди: «Фергюсонга ўхшатиб, бироз ошириб юбордингиз деб ўйлайман. Мени клубда ушлаб турган нарса шуки, менга бу ерда ҳамма шароит яратилган. Албатта, клублардан таклиф бўлади, ҳозир ҳам таклифлар бор. Менга бошқа клублар молиявий ва мақсад жиҳатдан яхшироқ таклиф бўлган, лекин менга керак шароит «Насаф»да бор. Мураббийга нима керак? Яхши майдон, яхши таъминот, футболчиларнинг базада яшаши. Бу ишимга енгиллик беради».\nБердиев «Насаф» билан охиригача ишлайсизми, деб берилган саволга шундай жавоб берди: «Мен иш жойини ўзгартиришни жуда хоҳлайдиган мураббий эмасман. Мураббий учун асосийси ишонч. Агар менга ишонишса, охиригача «Насаф»да ишлашга тайёрман».\nТасвирчи ва монтаж усталари – Отахон Юсупов, Муҳаммаджон Ғаниев


"Реал" клуби раҳбарияти "Ливерпуль" ҳужумчиси Муҳаммад Салоҳни трансфер қилиш ғоясидан воз кечмади. Боз устига, “қаймоқранглилар” раҳбарлари аллақачон футболчининг агентлари билан боғланишган. Бу ҳақда Bernabeu Digital нашри хабар берди.\nМисрлик футболчининг “Ливерпул” билан шартномаси 2023 йилда якунига етади. "Реал" Салоҳни 2022 йилнинг ёзида сотиб олишга ҳаракат қилади.\nЭслатиб ўтамиз, Салоҳга асосий давогар Каталониянинг “Барселона”си ҳисобланади.\nКиритилди: 11:29 27.11.2021. Ўқилди: 1738 марта. Фикрлар сони: 3 та.


Ўзбекистон бўйлаб бензин тақчиллиги кучаймоқда\n10 май 2021, Тошкент вақти: 14:01\nТошкентдаги АЁҚШда навбат\nТошкент шаҳрида 15 ноябр куни бензин умуман тортилиб қолди. Ёнилғи келтирилган АЁҚШларда турнақатор автомобиллар навбати вужудга келди.\nШу куни машинасига бензин қуйгани АЁҚШга борган тошкентлик мустақил журналист Абдураҳмон Ташанов яқин бир соат навбатда турганини айтди:\n- Мен ҳозир Шимолий вокзалнинг яқинидаги “ПойтахтОйл” деган заправкада турибман. Навбатда турганимга 48 минут бўлди ҳозир. Уч қаторда 100 тача машина навбатда турибди. Энг қизиғи шундаки¸ ҳамма ҳайдовчилар бакларини тўлдириб-тўлдириб бензин олаяпти, дейди Абдураҳмон Ташанов.\nТошкент вилоятининг Ўртачирчиқ туманида истиқомат қилувчи Наримоннинг айтишича, Тўйтепа шаҳри ва унинг атрофидаги ўнга яқин АЁҚШдан фақат биттаси ишлаяпти:\n- Олдимизда тахминан ўнтача заправка бор. Бензин бетайин, бир бўлади, бир бўлмайди. Узгазойлда умуман йўқ, хусусийларга ҳар замон бир келиб туради, кейин очират бўлади, дейди тўйтепалик Наримон.\nЎзбекистон жанубий вилоятларида бензин тақчиллиги пайдо бўлганига бир ойдан ошди, дейди жарқўрғонлик Ўрол ака:\n- Бензин жуда кам, кам, кам. Ҳафтасига бир вагон кеп турибди нефтебазага. Бир куни сотилади шу билан тамом. Бензин қўлда 3000 сўмга, солярка эса 4000 сўмдан сотиляпти, дейди жарқўрғонлик Ўрол ака.\nҚашқадарё вилояти туманларида ҳам бир литр бензин қўлда 3500 сўмга чиқиб кетди, дейди Косон туманида истиқомат қиладиган Акром:\n- Заправкаларда бензин йўқ. Мисол¸ бизни шаҳримизда 15 та заправка бўлса, шуни биттасига келади. 400 дан ортиқ мошина очират бўлиб кетади. Етганига етади, етмаганига йўқ. Қўлда эса бор. Бир литр 80 русумли бензиннинг давлат нархи 1605 сўм, лекин қўлда 3300-3500 сўм, дейди косонлик Акром.\nОзодлик Қорқалпоғистон республикаси, Хоразм, Бухоро, Самарқанд вилоятларидаги манбаларига ҳам қўнғироқ қилиб кўрди. Суҳбатдошларнинг айтишларича, пахта мавусми бошлангандан буён ҳамма жойда бензин тақчиллашиб қолган.\nОзодлик мухбири бу муаммо сабабларини ўрганиш мақсадида “Ўзнефтмаҳсулот” ҳиссадорлик компанияси билан боғланди. Компания мулозими Хуррам Раҳимов вилоятларда нима сабабдан бензин тақчиллашиб қолганидан хабари йўқлигини айтар экан, Тошкент шаҳридаги тақчиллик сабабларини шундай изоҳлади:\n- Вилоятларда билмадиму, лекин Тошкентда совуқ тушгани сабабли газ озгина тортилгандан кейин газда юрадиган машиналар бензин олишга мажбур бўлади. Шуни аниқ айтаманки, бензин олдин қанча Тошкентга берилган бўлса шунча берилаяпти, фонд камайгани йўқ.\nИккинчидан, одамлар бензин қиммат бўлармиш, бензин йўқ бўлармиш деган ваҳимага тушиб қолишган. Агар эҳтиёжи учун 10 литр оладиган бўлса, энди 50 литрдан олишаяпти, балки уйларидаги канистраларга бўшатиб, яна қайтиб келиб олаётгандир. Яъни одамлар сунъий равишда ўзларига муаммо яратмоқда. Шуни ҳисобига заправкаларга берилган маҳсулот тез тугаб қолиши ва заправкалар ишламаслиги вужудга келмоқда, дейди “Ўзнефтмаҳсулот” мулозими Хуррам Раҳимов.


ЎзМТРК раиси ўринбосари лавозимидан озод этилди\n16.04.2018 12:33 0 1693\nЎзбекистон Миллий телерадиокомпанияси раисининг кадрлар ва режим масалалари бўйича ўринбосари лавозимида ишлаб келган Абдусалом Шодмонов бундан бир неча кун илгари эгаллаб турган лавозимидан озод этилди. Бу ҳақда «Xabar.uz» манбаси хабар берди.\nАйтишларича, бунга компания тизимида мазкур штатнинг қисқартирилиши сабаб бўлган. Компания расмий сайтида бу ҳақда маълумот берилмаган, аммо раис ўринбосарлари рўйхатида нафақат А. Шодмонов, балки унинг лавозим ва штати ҳам келтирилмаган.\nЎзМТРК расмий сайтидан скриншот\nБугунги кунда компания раиси вазифасини бажарувчи Алишер Ходжаев, ижодий масалалар бўйича биринчи ўринбосар Хайрулла Нуритдинов, иқтисодий масалалар бўйича Сардор Мирзакаримов ва техник масалалар бўйича Нусратулла Ҳикматуллаев ўринбосар сифатида фаолият кўрсатиб келмоқда.\nЎзМТРК раси ўринбосари


Бухоро вилоятидаги ЙТҲда икки киши ҳалок бўлди » Muzlik.uz - O‘zbekiston yangiliklari\nБухоро вилояти Ромитан туманида содир бўлган йўл-транспорт ҳодисасида икки киши ҳаётдан кўз юмди, яна икки киши жароҳатланди. Бу ҳақда Ички ишлар вазирлиги ҳузуридаги Тергов департаменти матбуот хизмати хабар қилди. Ҳодиса 10 февраль куни тахминан соат 07:30 ларда содир бўлди. Ҳайдовчи 24 ёшли А.Р. бошқарувидаги Nexia-2 «Хоразм-Бухоро» А-380 автомобиль йўли бўйлаб Ромитан туман ҳудудида ҳаракатланиб кетаётган вақтида, бошқарувни йўқотиши оқибатида йўлнинг чеккасига чиқиб кетган ва бир неча марта айланган. Ушбу йўл-транспорт ҳодисаси оқибатида йўловчилар 49 ёшли У.М. ва 42 ёшли Д.А. ҳодиса жойида вафот этган. Ҳайдовчи ва 36 ёшли учинчи йўловчи Х.Ю. эса шифохонага мурожаат қилган. "Газета.uz"да реклама Мазкур ҳолат юзасидан Бухоро вилояти ИИБ ҳузуридаги Тергов бошқармаси томонидан Ўзбекистон Жиноят кодекининг 266-моддаси 3-қисми «а» банди (Одамлар ўлимига сабаб бўлган транспорт воситасини бошқарувчи шахс томонидан транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилган. Дастлабки тергов ҳаракатлари давом эттирилмоқда.


Савдо-саноат палатаси вакиллари билан онлайн учрашув\nМаълумки жорий йилнинг 12 октябрь куни Ўзбекистон Республикаси Президенти Шавкат Мирзиёев бошчилигида интеллектуал мулк объектларини муҳофаза қилиш тизимини такомиллаштириш чора-тадбирлари юзасидан йиғилиш бўлиб ўтди.\nЙиғилишда масъул идора ва ташкилотларга интеллектуал мулк соҳасини ривожлантириш ва унинг ишончли ҳимоясини таъминлаш мақсадида аниқ вазифалар белгилаб берилди. Шу муносабат билан Интеллектуал мулк агентлиги ва Ўзбекистон савдо-саноат палатаси ҳамкорлигида белгиланган топшириқларни бажариш мақсадида онлайн учрашув ўтказилди.\nОнлайн учрашув давомида тадбиркорлар маҳсулотларини “бренд”га айлантириш дастури ва “электрон майдонча”сини ишлаб чиқиш ҳамда ҳар бир ҳудудларда йилига камида тўрт марта брендлар ярмаркаси ва кўргазмаларини ташкил этиш масаласи муҳокама қилинди.\nТомонлар тўрт кун муддат ичида “электрон майдонча” яратиш, унда тегишли қонун ҳужжатларини, умумий маълумотларни, товар белгиларининг рўйхатини, шу билан бирга тадбиркорлар учун керакли муҳим маълумотларни жойлашга келишиб олдилар. Ушбу базавий маълумотлар тадбиркорлар фойдаланиши учун кўзланган бўлиб, икки томоннинг расмий веб саҳифасида алоҳида рукн жорий қилишга келишилди.\nБундан ташқари брендлар ярмаркасини ташкил этиш масалалари ҳам келишиб олинди. Бунда Савдо-саноат палатасининг ҳудудий бошқармалари томонидан вилоятлардаги тадбиркорлар, товар белгиларининг эгаларини жалб қилган ҳолда йилнинг ҳар чорагида брендлар ярмаркасини ташкил этиш режаси белгиланди.\nИкки томон белгиланган вазифаларни самарали амалга ошириш учун доимий равишда ходимлар билан онлайн мулоқотлар ўтказиб бориш ҳамда ўқув семинарлар ташкил қилиб, ходимларининг соҳага оид билимларини бойитиш кераклиги таъкидланди.\nИдоралараро ҳамкорликни йўлга қўйилиши белгиланган вазифаларни тўлиқ бажариш, тадбиркорлик субъектларини харидоргир ва рақобатбардош маҳсулотлар ишлаб чиқаришга, товар белгилари эса маҳсулот қўшимча қийматини оширишга хизмат қилади. Соҳа ривожи учун бирдамликда ҳаракат қилиш таниқли брендларни яратиш, тадбиркорлик фаолиятини кенгайтириш имконини яратади.


Япония Олимпиадани бекор қилиши мумкин —...\n22.01.2021 06:41 0 1468\nФото: «RT News»\nЯпония, коронавирус пандемиясига қарамасдан, Токио олимпиадасини ўз вақтида ўтказиши ҳақида хабар бергандик. Бироқ бугун тарқалган хабарда мамлакат ҳукумати ушбу Олимпиадани бекор қилиши мумкинлиги айтилади.\nТокиода Олимпия ўйинлари 2020 йил ёзида ўтказилиши керак эди, бироқ пандемия сабабли 2021 йил ёзига кўчирилган.\nХусусан, «Times» газетаси ёзишича, Токио обрўни тўкмаган ҳолда қандай қилиб Олимпиадани бекор қилиш имкониятларини қидирмоқда, ҳозирча биринчи бўлиб буни айтадиган мард топилмаяпти.\nБир амаллаб бу йилги Олимпиададан қутулиб олса, Япония 2032 йили Ёзги олимпиадани қабул қилишга уриниб кўради. Бу ҳали ташкилотчиси аниқланмаган энг яқин «Олимпиада йили».\nолимпиада Япония Токио 2020


140 ўринли мазкур замонавий шифохонада нафақат Чиноз тумани, балки қўшни вилоятлар ва туманлар аҳолисига ҳам сифатли ва самарали тиббий ёрдам кўрсатиш имконияти мавжуд.\nМустақилликнинг 29 йиллик байрами арафасида Чиноз тумани марказий шифохонасининг янгидан бунёд этилган биноси фойдаланишга топширилди. Шифохонанинг очилиш маросимида соғлиқни сақлаш вазири Алишер Шодмонов ва Тошкент вилояти ҳокими Рустам Холматов иштирок этишди.\nСоғлиқни сақлаш вазирлиги Жамоатчилик билан алоқалар бўлими хабарига кўра, ушбу шифохона бунёд этилишига 23,5 миллиард сўм сарфланди. Муассаса энг замонавий тиббий технологиялар билан жиҳозланган бўлиб, беморларга аниқ ташхис қўйиш, самарали даволаш учун барча имкониятлар яратилган. Болалар бўлими, шошилинч тез ёрдам, терапия ва туғруқхона бўлимлари, умуман олганда, 140 ўринли мазкур замонавий шифохонада нафақат Чиноз тумани, балки қўшни вилоятлар ва туманлар аҳолисига ҳам сифатли ва самарали тиббий ёрдам кўрсатиш имконияти мавжуд.\nБу ердаги шифокорлар самарали фаолият юритиши, касалликка чалинган фуқароларнинг сифатли тиббий ёрдам олишлари, беморларни кўришга келган яқинлари учун барча шароитлар яратилган. Бундай қулайлик пандемия шароитида аҳолининг тезкор ва зарур тиббиёт ёрдам олишларида муҳим аҳамият касб этиши билдирилган.


15 Октябрь 17:30\nNUR-SULTAN. Kazinform - Бу йилдан бошлаб мактабларда спорт секцияларини олиб борадиган жисмоний тарбия ўқитувчиларига устамалар тўланади. Бу ҳақда Қозоғистон Таълим ва фан вазири Aсхат Aймағамбетов маълум қилди, деб хабар беради Kazinform мухбири.\n«Биз спорт секцияларини очиб, болалар спортини ривожлантирмоқчимиз, лекин бошқа томони бор. Биз уни олиб бораётган одамнинг ишини унутмаслигимиз керак. Шу боис, спорт бўлими мудирларининг маошига қўшимча 17 минг тенге тўланади. Болалар спорти секцияси ҳафтада 3 марта ўтказилиши керак. Бу мактаб жисмоний тарбия ўқитувчиси томонидан олиб борилади. Илгари спорт секциялари бепул ўтказилса, энди унга қўшимча ҳақ тўланади. Биз спортнинг барча турларини қамраб олишга ҳаракат қиламиз, шунда ўқувчилар танлаш имкониятига эга бўладилар. Жумладан, футбол, волейбол, баскетбол, шахмат ва бошқалар. Миллий спорт турлари ҳам бор «, - деди А. Aймағамбетов пойтахтда ўтказилаётган миллий мактаб спорти лигаси пайтида.\nВазирнинг сўзларига кўра, бу янгилик жорий йилнинг сентябр ойида ишга туширилган.\n«Бизнинг мақсадимиз - болаларни кўпроқ спортга жалб қилиш. Биз Маданият ва спорт ишлари вазирлиги билан спортни оммалаштириш устида ишлаймиз «, - деди у.


Чеченистон уруши танқидчиси бўлган россиялик таниқли журналист Анна Политковская суиқасд қурбони бўлди.\n25 январ 2021, Тошкент вақти: 15:54\nМосква милициясига асосланиб Россиядаги ахборот агентликлари тарқатган хабарга кўра, Политковскаянинг жасадини қўшниси шаҳар марказидаги у яшайдиган бинонинг лифтида топган. Милиция ходимлари лифт ичида тўппонча ва тўртта ўқ ҳам топганлар.\nАнна Политковская Кремл сиёсатига қарши бўлган "Novaya Gazeta" газетаси мухбири бўлган. У 2002 йилда Москва теартида одамларни гаровга олган чечен жангчилари билан музокара ўтказган. Икки йилдан сўнг Политковская Бесландаги мактабда юзлаб ота-она ва ўқувчилар чечен партизанлари томонидан гаровга олингани ҳақида репортажлар тайёрлай олмаган. Чунки у самолётда чой ичганидан кейин “овқатдан заҳарланиш” ташхиси билан касалхонага ётқилилган. Анна Политковская президент Владимир Путин ва унинг Чеченистонда юритаётган сиёсатини танқид қилувчи китоблар муаллифидир. Ўз вақтида у ҳибсга ҳам олинган ва уни ўлдиришга ҳам таҳдид қилганлар.


НАҒЗИ ТЎҚ ХАЛҚ – Huquqbon\nЖиззахликлар шевасида »нағзи тўқ инсон» деган ибора бор, бироқ мен »нағзи тўқ» иборсини бошқа бир ўхшаш ибора билан ифода эта олмайман. Мен бу иборани одамлар оғзидан кўп маротаба эшитганим ва бу ибора кимга қарата айтилган бўлса, ўша одамларни яхши таниганим учун мазкур ибора инсон энг яхши ҳислатларга эга эканини англатишини тушунган эдим. Шундай қилиб, ҳикоямнинг давомида »НТИ», »НТХ», »НТД» қисқартмалар мос равишда »нағзи тўқ инсон», »нағзи тўқ халқ» ва »нағзи тўқ давлат» ибораларини билдиради. Ҳикоямни »нағзи тўқ инсон»нинг кимлиги, унинг табиати қандай эканлигини тушунтиришдан бошлайман.\nНТИ ҳеч қачон бировнинг мулкига, пулига ва бошқа моддий бойлигига кўз олайтирмайди, хусусан, НТИ ҳеч қачон ўғрилик қилмайди. НТИ ҳамма вақт ночор одамларга қўлидан келган қадар ёрдам беради. НТИ тушкунликка тушган одамни ҳамма вақт яхши сўз билан кўнглини кўтаради, уни тўлақонли ҳаётга қайтаради. НТИнинг деярли душмани бўлмайди – унинг НТИ эканини билган одамлар унга душманлик қилишдан уялишади, ўзларини тийишади. Билмаганлар у билан бўлган биринчи сўҳбатдаёқ қаришисида НТИ турганини дарров англашади. НТИнинг оиласи бахтли яшайди, унинг оиласида уруш-жанжални ҳеч қачон кўрмайсиз ҳам, эшитмайсиз ҳам. НТИ лаганбардорликни умуман ёқтирмайди, лаганбардордан хафа бўлиб юз ўгирмайди – у икки оғиз луқма билан уни мулзам қилади, бироқ шахсига тегмайди, унинг ҳурматини жойига қўйиб гапиради. НТИнинг ўзи ҳам бировга лаганбардорлик қилмайди – сўҳбатда бебурд сўҳбатдошни бўлар-бўлмасга мақтамайди, унга яхши кўринай, пайти келганда ундан манфаат кўришим мумкин, дейишни ҳаёлига ҳам келтирмайди.\nЖамиятда НТИ оз бўлиши ҳам мумкин, кўп бўлиши ҳам мумкин. Жамиятда НТИлар сони 90%дан ошса, жамият НТХга айланади. Афсус-ки, ҳозир ўзбеклар орасида НТИларнинг салмоғи 5-10%дан ошмайди. Мен 90-чи йиллар бошида НТИларни диндор йигитлар орасида кўп кўрганман. Ўша пайтларда машина борда бор, йўқда йўқ эди. Жума номозларида мачит ва мачит ҳовлиси намозхонларга лиқ тўлар, жой етишмаганда намозхонлар кўчага жойнамоз ёзиб намоз ўқиганини кўп кўрганман. Обидхон-қори (Эскишаҳар), Тўлқин-қори (Чуқурсой) ва ёш уламо Абдулваҳҳоб (исмлари аниқ эсимда йўқ; Генерал Узоқов кўчаси) мачитларига жума намозига бораётганларнинг кети узилмас эди. Машинасида бораётган намозхон машинасида бўш жой бўлса, албатта тўхтаб одам оларди. Прогрессив диний олимлар саъй-ҳаракати билан 90-чи йиллар бошида жамиятда НТИлар сони ўсишга бошлаган эди, бироқ диндорларга нисбатан юргизилган репрессив сиёсат натижасида уларнинг кўпчилиги қамалиб кетишди.\nХалқнинг 90%дан кўпи НТИлардан иборат бўлса, НТХ ўз мамлакатини НТДга айлантиради. Мен, ўғлим, келиним ва учта неварам НТДда яшаётганимизга 10 йилдан ошди. Франция ҳар йили 100.000 (юз минг)дан зиёд келгинди-муҳожирларни қабул қилади, уларга оиласига қараб уй-жой ва ишга жойлашгунча пособие (ёрдам пули) ажратади, уларнинг болалари мактаб, коллеж ва лицейларда ўқий бошлайдилар. Мактаб, коллеж ва лицейларда ҳаёт, ўқиш бир текис, зерикарли, кўнгилни совутадиган эмас – мазкур масканлар маъмурияти тез-тез ўқувчилар учун узоқ масофалар (бошқа шаҳарлар)га экскурсиялар уюштиришади. Мактаб, коллеж ва лицейлар маъмуриятига бундай тадбирлар учун давлат пул ажратмайди, бироқ жамият НТИлардан иборат бўлгани учун мактаб, коллеж ва лицейлар маъмурияти ўқувчиларнинг ўзини ишга солади. ЙЎҚ, улар ўқувчиларнинг ота-онсидан бир тийин ҳам пул сўрамайди! Маъмурият гул, асал, ўйинчоқ ва бошқа нарсалар билан савдо қиладиган хусусий магазинлар эгаларига мурожаат қилишади. Бир сафар менинг невараларим ўқийдиган мактаб маъмурияти гул магазини эгасидан мактаб учун 500 та букет (гулдаста) ажратишни сўради. Магазин олдида гул ташувчи мотоцикллар қатор қилиб териб қўйилган – ана шу мотоциклларда магазин ходимлари 500 та букетни мактабга »шесть секунд»да етказиб берди. Маъмурият букетларни ўқувчиларга тақсимлади, ўқувчилар эса гулларни қўни-қўшниларига сотишди. Қўни-қўшнилар: »Йўўўқ, бизга гул керак эмас» дейишмайди, чунки улар, биринчидан, НТИ бўлгани, иккинчидан, йиғилаётган пул болаларнинг фойдали экскурсияси учун йиғилаётганини қалбдан тушунишгани учун дарҳол гулни сотиб олишди. Магазин эгаси тушган пулнинг бир қисмини мактаб маъмуриятига берди, маъмурият эса ўша пулдан автобус ёллади, ўқувчилар ётадиган меҳмонхона заказ (буюртма) қилди, ўқувчиларни экскурсия пайтида овқатлантирди. Экскурсия 3 кун давом этди, у тугагач, автобус болаларни мактаб олдига тушириб кетди. Ҳаммага фойда – гул сотувчи магазинга ҳам (бирданига кассага дўржи маблағ тушгани учун), автобус паркига ҳам, болаларга ҳам – ҳамма хурсанд! Болаларнинг ота-онаси бир тийин ҳам пул тўлашмади, ҳамма харажатни НТИлар кўтаришди.\nБизнинг оиламиз Даниель исмли бир НТИ француз аёлга дуч келди. Бу француз аёлга бизнинг ўтказиб қўйган жойимиз йўқ, биз унга еттиёт бегонамиз, лекин у 2008 йилдан бери биздан хабар олиб туради. Ҳар сафар Даниель келганда болалар кўринмай қолишади. Мен келиндан: болалар қани, нега кўринмай қолишди? деб сўрасам, келин: болаларни Даниель кино (театр, зоопарк, …)га олиб кетди, дейди. Океан биздан 150 км нарида. Ҳар йили ёзда Даниель болалар ва келинни океанга олиб кетади. Даниельнинг океан яқинидаги шаҳарчада дугонаси бор, болалар, аяси ва Даниель ўша аёлнинг бўш квартирасида туришади. Бешовлон ўша квартирада 3-4 кун яшаб, океанда чўмилиб, дам олиб қайтишади, барча харажатни Даниель кўтаради. Мен келинга: Даниельга унча-мунча пул бердингизми? десам, келин: пул берсам олмайди, олмаса нима қилай, деб гапиради ўксиниб. Қиз бола бўлса-да, энг кичик неварам ўлгудек отни яхши кўради, от расми туширилган китоб ва откриткаларни йиғади. От боқиладиган ферма шаҳримиздан анча нарида экан. Даниель неварамни бир ҳафтага ўша фермага олиб кетди. Неварам бир ҳафта давомида от миниб, оғзи қулоғида қайтиб келди. Даниель уйимизга келса, уч қиз бўйнига осилишади. Даниель математик, нафақага чиққунча шаҳримизнинг энг нуфузли лицейида дарс берган. Унинг уйи биздан 40 км нарида бўлишига қарамай ҳафтада, нари борса 10 кунда келиб туради. Ўзбеклар каби французлар ҳам бирор хонадонга боришса қуруқ боришмайди – албатта битта тортми, 1 кг шоколадми, хуллас, бир нарса олиб боришади. Даниель ҳам шу – у ҳеч қачон қуруқ келмайди. Биз Францияга келганимизда устимиздаги кийимимиздан бошқа ҳеч нарсамиз йўқ эди. Кимдан ёки қаердан хабар топишган – билмадим, 3-4 кундан кейин қўлида 2 катта коробка кўтарган бир нотаниш аёл кириб келди ва французчалаб, нималарнидир гапириб, коробкаларни очди. Коробкалар чинни тарелка ва бошқа рўзғор анжомларига лиқ тўла экан – бир зумда рўзғоримиз бут бўлди-қолди. Ўша кунлари бошқа бир аёл болаларга кийим-кечак ва турли ўйинчоқлар ташлаб кетди. Биз ўзимиз каби қайси муҳожир билан гаплашсак, улар ҳам шу ҳодисага дуч келишганини айтишди. Бундай ҳодисалар фақат НТИ, НТХ ва НТД шароитида юз беришига мен ишонч ҳосил қилдим.\nФранциянинг Ўзбекистондан яна битта муҳим фарқи бор. Ҳукуматнинг асосий вазифаси халқдан келаётган ариза, шикоят, мурожаатнома, илтимоснома каби хатларига ўз вақтида ва батафсил жавоб қайтаришдан иборатдир, чунки халқ ҳукуматни »мулозимларинг келтириб чиқарган муаммоларимизни ўз вақтида ечасан» деб сайлаб қўяди. Ўзбекистонда »Фуқароларнинг мурожаатлари тўғрисида» номли ҳатто қонун ҳам бор. Бироқ у ишламайди! Мен ишлаган Ўзбекистон Инсон Ҳуқуқлари Жамияти бир неча вилоятларда сўров ўтказди ва одамларга битта савол билан мурожаат қилди: »Сиз давлат идораларига юборган шикоят, мурожаатнома, ариза, ва илтимосномаларингизга ҳукумат идораларидан жавоб келдими?» Одамларнинг жавоби бизни салкам шок ҳолатига туширди – ҳукумат 100 та хатнинг фақат 10 тасига жавоб қайтарар экан!! Ҳукумат халқни одам ўрнида кўрмас экан!! Қўпол қилиб айтганда, »сенинг гапинг – менинг фалоним» сиёсати олиб борилар экан. Ваҳолан-ки, қонунда: »Фуқаронинг мурожаатига давлат мулозими 15 кунда жавоб бериши ШАРТ» деб ёзилган. Шавриқ Рўзимуродов ўлдирилганда мен Бош прокурор, президент аппарати ва ҳукуматнинг бошқа идораларига ўндан ортиқ хатлар ёздим, бироқ бирортасига жавоб келмади. Бундан чиқди, Ўзбекистонда »ҳукумат – халқ» муносабати »ЖАВОБ БЕРМАЙСАН!» деган формула устига қурилган экан! Францияда эса бошқача. Мен бир масалада Франция ташқи ишлар вазири Бернард Кушнерга хат билан мурожаат қилдим ва … 20 кунда вазир имзоси чекилган жавоб хатини олдим! Уни мен сақлаб қўйганман! 2015 йилда мамлакатимизда Бош прокурор ўзгарди – Рашид Қодиров ўрнига ундан анча ёш Ихтиёр Абдуллаев тайинланди. Мен »Ўзбекистонда яхши томонга ўзгаришлар бошланибди, шекилли» дея қувондим ва қамоқдаги куёвим Азам Фармонов масаласида таваккал қилиб янги Бош прокурорга икки марта ариза юбордим ва … иккаласига ҳам жавоб олдим!!! Эсим оғиб қолаёзди! Тошкентдалигимда мурожаатларимнинг бирортасига ҳам жавоб беришмас эди – қонунда жавоб бермаган давлат мулозимини судга бериш мумкинлиги айтилган бўлса-да, мен жавоб олмасликка ҳатто ўрганиб ҳам қолган эдим. Ихтиёр Абдуллаевдан эса жавоблар Франциядаги уйимга келди! Ё алҳазар! Ё пири комил! Менинг хатларимни янги Бош прокурор куёвимга нисбатан қўзғатилган биринчи жиноий ишни қайта кўриб чиқиш учун Сирдарё вилояти прокурори Я.М.Очиловга, иккинчи жиноий ишни қайта кўриб чиқиш учун Қорақалпоғистон Республикаси прокурори И.А.Палвановга юборибди. Биринчи хатни ёзганимга бир йилдан, иккинчисини ёзганимга эса саккиз ойдан ошди – жавоб йўқ. »ЖАВОБ БЕРМАЙСАН!» сиёсати Ўзбекистонда ҳалиям кучда экан.\nФранцузлар »мусье» (жаноб, тақсир), »мадам» (хоним), »бонжуғ» (ассаломуалайкум), »пағдон» (кечирасиз), »меғси» (раҳмат) ва »оғва» (хайр) сўзларини эрмакка айтишади [французлар лотинча r ҳарфини ўзбекча ғ каби талаффуз қилишади]. Бири иккинчисини билмасдан туртворса, туртган ҳам, туртилган ҳам бир-бирига шошиб-пишиб »пағдон» дейишади. Автобусга чиқаётганингизда ҳайдовчи сиздан олдин сизга салом беради. Мен олдимиздаги кафега овқатлангани бораман. Кафе ходимлари мени кўргандан менга жой тайёрлашади – бири уни олиб келган, бири буни олиб келган …, имкон қадар менинг кўнглимни олишга ҳаракат қилишади, дам-ба-дам олдимга келиб »бон аппети» (ёқимли иштаҳа) деб кетишади. Улар-ку мени ҳар куни кўравериб ўрганиб кетишган, бироқ мутлақо нотаниш хўрандалар ҳам ёнимдан ўтаётганда »бон аппети» деб ўтишади. Фикримча, НТХ ўта маданиятли НТИлардан иборат бўлар экан. 10 йил давомида мен бирорта ҳўмрайиб юрган французни кўрмадим. Шу давр ичида кўча-куйда, транспортда ва ё бошқа жойларда ёқама-ёқа бўлиб, жанжаллашиб, муштлашиб, сўкинишиб турган одамларни кўрмадим. Бундан кўп йиллар илгари шаҳримизда ўғрилик содир бўлди – кечаси ўғрилар бир офис деворини тешиб, офис ичидаги бир нечта компьютерни олиб кетишибди. Эртаси куни эрталаб полиция ўғриларни ушлади – улар қоратанли келгиндилар экан. Бу воқеани телевизорда эълон қилишди. Шу, – шаҳримизда яна ўғрилик бўлибди деган гапни эшитмадик. Кун давомида кўчада бирорта полиция ходимини кўрмайсиз, лекин полицияга телефон қилсангиз узоғи билан 5 минутда айтган жойингизга полиция машинаси етиб келади.\nНТДда аҳолининг энг эътиборли қатлами ногиронлар ва болалар ҳисобланади. АҚШда ҳам шундай экан – мен бунга 2001 йил АҚШга борганимда амин бўлган эдим. Мен кексалик ва касаллик туфайли кўчада юришим қийин – тез чарчаб қоламан, ўтириб дам олишим керак. Ҳамма жойдаям скамейка бўлавермайди, ерда ўтириш ноқулай. Менга ногиронлар учун ясалган аравача сотиб олишни тавсия қилишди. Аравачанинг ғалтаксифат иккита »қўли» бор – аравачанинг »қўли»дан ушлаб, ғалтакка ўхшаб итариб, ҳайдаб кетаверасиз. Аравачанинг олд қисмида юк соладиган ғалладон-сеткаси, ва, энг муҳими, устида юмшоқ ўриндиғи бор – истаган жойда тўхтаб, ўтириб дам олаверасиз. Францияда йўл ҳаракати қоидаси »ҳайдовчи- пиёда» муносабатини қатъий пиёда фойдасига ҳал қилишни кўзда тутади, яъни пиёда »зебра»га қадам қўйгандаёқ машиналар ҳаракати тақа-тақ тўхтайди. Бир куни мен шаҳар марказида, икки томонлама серқатнов кенг кўчада »зебра»га кирайми-йўқми, деб иккиланиб қолдим, чунки машиналар уёққа ҳам, буёққа ҳам тинимсиз ўтиб турган эди. Мени иккита француз кампир кузатиб туришган экан. Иккаласи мендан олдин »зебра»га кириб, қўлларини шлагбаумдай икки томонга ёйиб турволишди – ҳаракат тақа-тақ тўхтади, мен аравачани итариб ўтиб кетдим. Энди кампирлар кетса керак, десам – йўқ, улар кетишмади, мен ўтиб кетгунимча қарши ҳаракатни ҳам тўхтатиб туришди. Мен ҳайратдан ёқа ушладим – мен бу кампирларга кимман? Ҳеч ким эмасман-ку! Бироқ дарров тушундим – улар НТИлар бўлгани учун шундай қилишган! Улар бир ногирон одам »зебра»га киришга иккиланиб турганини сезиб, мен илтимос қилмаган бўлсам-да, дарров ёрдам беришга шошилишган. Деярли ҳар куни автобусга чиққан-тушганимда, айниқса аравачам ғалладонида юк бўлганда одамлар, мен айтмасам ҳам, ёрдам қўлини чўзишади – аравачамни кўтариб автобусга ортишади ёки тушириб беришади. Бу ҳислат фақат французларга тегишли эмас – бу ҳислат Францияда яшаётган қоратанлиларга ҳам, арабларга ҳам, туркларга ҳам, кўзиқисиқ хитойлик ва вьетнамликларга ҳам хос. Яна такрорлайман: уларнинг кўзи қийналаётган ногиронга тушса – бўлди, дарров ёрдам беришга шошилишади. Эркаги ҳам, аёли ҳам! НТХ ва НТД ҳар қандай наглый (безбет) одамни ҳам НТИга айлантирар экан, чамаси.\nАфсус, кейинги пайтда Францияда қабиҳ террористлар бош кўтариб қолишди. Улар ислом дини вакиллари бўлиб, Франциянинг собиқ мустамлака мамлакатларидан келиб Францияда муқим яшаётган одамлар экан. Уларнинг миллионлаб юртдошлари Францияда эмин-эркин ва тўқ яшашади, болалари эса мактаб, коллеж, лицей ва университетларда ўқишади. XVIII-асрда қирол зулмининг рамзи сифатида қаралган Бастилия қамоқхонасини бузиб ташлаган халқ қўзғолони кунини Франция 14 июльда миллий байрам сифатида нишонлайди. Битта араб айнан 14 июль куни, Ницца шаҳрида байрам қилиш учун майдонга чиққан 86 одамни юк машинасида босиб-янчиб ўлдирди. Бундай нафрат қаёқдан пайдо бўлди экан? Динимиз шунчалик абгор аҳволга тушдими? Ё динимиз ичида одамхўр фанатиклар пайдо бўлдими? Бир қарасангиз улар инсонларни қўй каби сўйишмоқда, бир қарасангиз ўнлаб ва юзлаб бегуноҳ инсонларни отиб, портлатиб юбормоқда. Мабодо уларнинг мақсади Франциядай НТДни ИШИД каби ваҳший »давлатга», французлардай НТХни Башар Асад бошчилигидаги алавийлар каби қаттол халққа, НТИларни эса Норвегиялик Брейвик каби қотилга айлантириш эмасмикин? Ваҳшийликни намойиш қилаётган Покистон, Афғонистон, Сурия, Ироқ, Ливия, Нигерия ва бошқа давлатлар олов ичида – ҳаммаси мусулмон давлатлар! ЙЎҚ, ваҳшийлар мақсадига эриша олмайди!\nPrevious post00.02.05-РАСПИСКА БАХТИЁРА ХАМРАЕВА\nNext postТУРСУНБОЙ ЎТАМУРАТОВ


Ўзбекистон Республикаси Адлия вазирлиги - Адлия вазирлигининг янги лойиҳаларида иштирок этинг ва хорижга саёҳат қилинг\n23:36:29 (GMT +5), Чр, 21 авг 2019\nАдлия вазирлигининг янги лойиҳаларида иштирок этинг ва хорижга саёҳат қилинг\nАдлия вазирлиги томонидан фуқароларнинг ҳуқуқий онгги ва маданиятини оширишга қаратилган қатор лойиҳаларнинг тақдимоти ўтказилди. Ўзбекистонда аҳоли ҳуқуқий саводхонлигини оширишга масъул ташкилот бўлган Адлия вазирлиги бу борада қатор тадбирларни ўтказиб келмоқда ва бу ишларни амалга ошириш учун даъват билан бирга рағбат усулини ҳам йўлга қўйган.\nХусусан, ҳуқуқий нигилизм билан курашиш, фуқароларнинг ҳуқуқий онги ва маданиятини юксалтиришни бугунги куннинг долзарб вазифаларидан бири деб ҳисоблайди. Аҳоли ўртасида ўтказилган ижтимоий сўровномалар, ҳуқуқни қўллаш амалиётини ўрганиш натижалари ҳамда Адлия вазирлигининг ишонч телефонларига бир кунда келиб тушаётган 1000 дан ортиқ мурожаатлар ҳамбу йўналишда қилиниши керак бўлган ишлар кўплигини кўрсатмоқда.\nШундан келиб чиқиб, Адлия вазирлиги қатор лойиҳаларни тайёрлади.\nБиринчидан, вазирлик аҳоли орасида ҳуқуқий саводхонлик даражасини ўрганиш учун махсус социологик тадқиқотлар ва сўровлар ўтказди. Тадқиқот натижаларига таянган ҳолда ҳуқуқшунос, педагог, психолог ва социолог мутахассислар томонидан фуқароларнинг ҳуқуқий билимлари учун минимал талаблар ишлаб чиқилди.\nИккинчидан, жаҳон тажрибаларини ўрганиб, маҳаллий қонунчилик амалиётига таянган ҳолда ҳуқуқий тестлар тайёрланди. Махсус сайт орқали фуқароларга доимий равишда янгиланиб турадиган саволлар базасидан тест саволларига жавоб бериш орқали ҳуқуқий билим кўрсаткичини аниқлаш имкони берилади. Ўзбекистонда ҳозирда ягона бўлган ушбу сайтда 1000 га яқин ҳуқуқий тестлар жамланган.\nУчинчидан, фуқаролар томонидан энг кўп бериладиган ҳуқуқий мавзудаги саволлар асосида махсус ҳуқуқий қўлланма тайёрланди.\nУшбу Қўлланма оила даврасида ҳуқуқий саводхонликни оширишга мўлжалланган бўлиб, унда фуқаролик, мулк, ер, уй-жой, меҳнат, таълим, солиқ ва оила қонунчилигига доир муҳим тушунчалар очиб берилган.\nҚўлланма 300 000 нусхада чоп этилиб, хонадонларга бепул тарқатилади.\nТўртинчидан, вазирлик “Ҳуқуқни билиш фойдали” шиори остида ҳуқуқий саводхонликни рағбатлантиради. Шу мақсадда махсус танлов ташкил этилди. Унинг биринчи босқичида @huquqiyaxborot телеграм канали орқали ҳуқуқий мавзудаги саволлар бериб борилади. Ушбу саралаш босқичидан ўтган иштирокчилар иккинчи босқичда онлайн тестларга жавоб берадилар. Юқори натижаларга эришган иштирокчилар учинчи босқичда суҳбатдан ўтадилар. Ғолибларни хорижга саёҳатга ва стажировкага юбориш, шунингдек бошқа қимматбаҳо совғалар билан рағбатлантириш кўзда тутилган.\nБешинчидан, Адлия вазирлиги буклетлар ва флаерлар каби тарғиботнинг анъанавий усулларини янгича мазмунда қўллади. Флаерларда маълумотлар шунчаки матн шаклида эмас, тест шаклида тақдим этилган. Ундаги саволларга жавоб бериб, фуқаро ўз ҳуқуқий билимини синаш билан бир қаторда, янги маълумотларни ҳам олади.Тарқатма материаллар аҳоли гавжум жойларда тарқатилади ва “Street-law” лойиҳасининг бир қисми саналади.\nЛойиҳалар тақдимотига бағишланган тадбирда сўзга чиққанлар вазирлик ҳуқуқий тарғиботда даъват эмас, рағбат усулини танлаган ҳолда аҳолининг ҳуқуқий мавзуларга бўлган қизиқишини оширишнинг турли усулларини излашда давом этишини билдирди. Бунда улар юртимиздаги ОАВ билан ҳамкорликни янада мустаҳкамлаш лозимлигини таъкидлашди. Ҳамда журналистларнинг тақдимоти ўтказилган лойиҳалар бўйича қизиқтирган саволларига жавоб беришди.


Қандай мевани ёқтиришига қараб инсоннинг феъл-атворини билиш усуллари » Шерлар, туш табири, Афоризмлар, Маноли сузлар 2020 - Vatanda.CoM\nVatanda.Com » Кизикарли маълумотлар » Қандай мевани ёқтиришига қараб инсоннинг феъл-атворини билиш усуллари\nҚандай мевани ёқтиришига қараб инсоннинг феъл-атворини билиш усуллари\nПсихологлар инсон характерини билишда турли усулларни таклиф қилади. Улар орасида киши ёқтирган мева номига кўра аниқланадигани энг осон ва оммабоплиги билан ажралиб туради. Тушунганингиздек, бугунги мавзуйимиз инсон феъл-атворини янада яхши билишда у ёқтирган мева орқали айрим маълумотларга ойдинлик киритишдир.\nТанишингиз олма (навининг аҳамияти йўқ) ни ёқтиради. Ушбу мевадан тайёрланган пишириғу шарбатлар унинг жону дили.\nОлмани севучи инсонлар тўғрисўз ва киришимли эканликлари билан ажралиб туришади. Бундай инсонлар ўз олдиларига бирор бир мақсад қўйдими, албатта, унга эришмагунича тинмайдилар. Ушбу мева ихлосмандлари хизмат пиллапоясидан осонлик билан кўтарила олишади. Сабаби улар қандай ҳаракат қилиш ва нима истаётганликларини жуда яхши билишади. Оилавий муносабатларда олма севучилар яна оғир вазмин ҳам бўлишади.\nБананни ҳуш кўрувчи кишилар очиқкўнгил, камтар бўлишади. Аммо айрим вазиятларда кайфият ўзгарувчанлиги кузатилиши мумкин. Бундай пайтларда асабийлик атрофдагиларга қўрс муомлада бўлиш ҳолатлари ҳам кузатилади.\nБананхўрлар соатлаб хаёл суришни ёқтиришади. Баъзи ҳолларда ўйга толиб реал ҳаётдан узилиб қолганликларини ҳам сезмай қолишади.\nБу мевани ҳуш кўрувчилар сафи у қадар кўп эмас. Шундай бўлса ҳам, нок истеъмол қилишни ёқтирувчи инсонлар ҳақида ҳам тўхталиб ўтамиз.\nБундай инсонлар учун осойишта муҳит зарур. Улар шовқин суронни ҳушламайдилар. Дўстлари кўп. Янги танишувлар ҳам уларга омад келтиради.\nНокни севучилар билан сен-менга бормаган маъқул. Боиси уларнинг жахли бурун учида туради. Ранжиса бир неча кун (токи сиз биринчи қадамни ташламагунингизча) чехрасини очмайди.\nУзумни ҳуш кўрувчилар ҳар нимага ранжийвермайдилар. Доим позитив фикрлашга ҳаракат қиладилар. Муаммога дуч келса, сир бой бермайди. Шу сабабли ҳам уни тушкун кайфиятда учратиш қийин. Оилавий муносабатларда яқин сирдош, ишончли дўст бўла олади.\nЯхши маънода ўз ўрнини билувчилар шафтоли мевасини ёқтиради. Бу тоифадагилар пичинг қилишни ҳам қойиллатадилар. Аммо тўнини тескари кийса, яқинига йўламаган маъқул. Унинг феъли бироз инжиқ.\nМалинани ҳуш кўрувчилар ҳамиша режа билан иш кўради. Бирор муаммога дуч келганида иккиланиш, ваҳима кузатилса-да, у тезда ўтиб кетади.\nЦитрус мева ишқибозлари, одатда, самимий суҳбатдош, бағрикенг инсонлар бўлишади. Улар атрофидагилар билан осон тил топиша олади. Ўта маъсулияли бўлади. Улар ўз муаммолари билан ўзгаларга юк бўлишни исташмайди. Шу боис кўпгина масалаларни ўзлари мустақил ҳал этишади.


ZiyoNET › Иқтидорли ёшлар › Фан\nНатижалар 1—10 жами 157 тадан\n2017 йил 2сентябрдан:Тошкент Давлат Юридик Университетининг талабасиТуғилган йили: 21.02.1999Туғилган жойи: Тошкент шаҳар, Сергели туманиМиллати: ЎзбекПартиявийлиги: Ўзбекистон Либерал-демократик партияси (2017 йилдан)Маълумоти: Ўрта-махсусТамомлаган: 2017й. Тошкент юридик коллежиМаълумоти бўйича мутахассислиги: Ҳуқуқшунос; Қайси чет тилларини билади: рус, инглиз тиллариМЕҲНАТ ФАОЛИЯТИ2017 й.- Тошкент давлат юридик университети талабаси...\nМаматқодиров Жахонгир Бахтиёр ўгли\nФамилия, исм-шарифи: Маматқодиров Жахонгир Бахтиёр ўглиТуғилган йили, куни ва жойи: 09.09.1994 Фарғона вилояти, Қува туманиТаълим олган мактаби: Фарғона вилояти, Қува туманига қарашли 8-умумий ўрта талим мактабТаҳсил олаётган олий талим муассасаси: Андижон қишлоқ хўжалик институтиФаолият йўналиши: “Агрономия” факультети “ҚХЕСУ”таълим йўналишиIII-босқич талабасиХалқаро тадбирлардаги иштироки: 2016 йил 11-13 май. Тошкент шаҳри“II-Тошкент Халқаро Инноватцион форуми”2016 йил 11-13 май Тошкент шаҳри “Технологиялар соҳасидаги Узбек-Япон симпозиуми”2016 йил 31-март Россия Белгород шаҳри “XII Халқаро илмий-амалий конференция”2016 йил 30 апрель Россия Белгород шаҳри. “XIII-Халқаро илмий-амалий конференция”2016 йил 30 июнь Россия Москвашаҳри. “XII-Халқаро илмий-амалий конференция”Эришган натижалари:2016 йил 1апрель куни ўтказилган қ...\nСултонов Йўлдошбой Ўразметбаевич\nСултонов Йўлдошбой Ўразметбаевич 1995 йил 15 мартда Хоразм вилояти Урганч шаҳрида туғилди. Ҳозирда Хоразм вилояти Янгибозор тумани Чўполончи қишлоғида истиқомат қилади. 2001 йил 1 сентябрда Янгибозор тумани Чўболончи қишлоғидаги 12-сон умумий ўрта таълим мактабига борди. 2011 йил УрДУ қошидаги 2-сон академик лицейнинг аниқ фанлар йўналишига ўқишга қабул қилинди. 2013 йилдан бошлаб Тошкент ахборот технологиялари университети Урганч филиалининг “Компьютер инжиниринги” факультетининг “Компьютер инжиниринги” йўналишида грант асосида ўқиб келмоқда. Ҳозирда шаҳар, вилоят, республик ва халқаро миқёсида ўтказилаётган танловларда фаол қатнашиб фахрли ўринларни эгаллаб келмоқда. Нафақат ўқиш, балки спортнинг футбол тури билан хам мунтазам шуғулланиб туради.Бундан ташқари янги технологиялардан фойдаланган ҳолда да...


Геннадий Кочнев: «Таркибда муаммоларимиз мавжуд» – Voha.uz\nVoha.uz > "Шўртан" ҳақида > Геннадий Кочнев: «Таркибда муаммоларимиз мавжуд»\n16-10-2017 authorФикр билдиринг"Шўртан" ҳақида 162\n– Бундан чиқди, тайёргарлик жараёнида таркиб борасида муаммолар вужудга келган, шундайми?\n– Ҳа, таркиб борасида муаммоларимиз, камчиликларимиз мавжуд. Шу сабаб, тайёргарлик жараёнида рокировкалар қўллаб кўрдик. Аммо бу ҳам самара бермади. Икки кун олдин Таран машғулотлар давомида жароҳат олди. У бугун бизга ёрдам бериши мумкин эди. Умумлаштириб айтганда, биз бугун ютқаздик. Биз айбдормиз. Шунинг учун, у ҳақида гапиришнинг энди фойдаси йўқ.\n– Шогирдларингизга эътирозингиз йўқми?\n– 70 дақиқа учун йўқ. Сабаби улар сўнгги сонияларгача вазиятни ўнглашга уриндилар. Аммо илк 20 дақиқада футболчиларимиз қўпол хатоларга йўл қўйишди.\n– Жамоанинг турнир жадвалидаги ҳолати тобора ёмонлашиб бораяпти. Рақибларингиз олдинга чиқиб боришмоқда. Бу муаммоларни бартараф этиш учун мураббийлар штаби томонидан қандай чоралар кўрилади?\n– Ҳозир, қандайдир чора кўришни имконияти йўқ деб ўйлайман. Таркиб сиз билган футболчилардан иборат. Улардан максимал даражада ўзларини кўрсатишни талаб қилишдан бошқа чора кўрмаяпман. Шундай, бўлсада бугун йигитлар яхши ҳаракат қилдилар. Тўғри камчиликларимиз йўқ эмас. Айни шу ҳал қилувчи вазиятларда ўзимизни йўқотиб қўяяпмиз. Бунга яққол мислол қилиб, бугунги учрашувда Марадона Сафаровнинг ҳаракатларини келтириш мумкин. У ёш. Балки унга ҳаяжон панд бергандир. Сабаби, машғулотлар давомида тажрибали футболчиларга ёшлар бириктирилган эди. Аммо тажрибали футболчилар ўзлари қўпол хатоларга йўл қўйган бир пайтда ёшлардан ҳотиржамликни талаб қилиш ҳам нотўғри деб ўйлайман.\n– Бу вазиятдан чиқиб кетиш чораларини излаш зарур деб ҳисобламайсизми?\n– Албатта, вақт ўтиб бормоқда. Биз уй учрашувларида имкониятларимиздан фойдаланиб, ғалаба қозонишимиз шарт. Сафардаги ўйинларда ҳам очко учун курашишимиз зарур. Бугунги учрашувда ҳам ютқазмасликни мақсад қилиб ғалаба учун курашишга майдонга тушган эдик. Афсус, ўйлаганимиздек бўлмади. Йигитлар рақибга нотўғри баҳо беришди деб ҳисобламайман. Шунчаки, шогирдларим ҳаракатларида қандайдир ҳаяжон сезилиб тургандек бўлди. Ҳулоса ўрнида шуни ҳам айтиб ўтишни жоиз деб билдим, бугун натижа ўйинга мос бўлмади.\n“Насаф” – “Динамо” учрашувини Серазетдинов бошқаради